recursal/SuperWikiNEXT-32B huggingface dataset:
**華利路**（粵拼：waa4 lei6 lou6）係中國廣東省廣州市入面嘅一條馬路。呢條馬路喺天河區珠江新城入面，成條馬路東西走向，西邊喺廣州大道中嗰邊開始，一直向東去到珠江西路嗰邊。

概要
--

全長603米，闊11米，雙向2車道。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* **廣州大道中**
* **華穗路**
* **華夏路**

珠江新城一帶嘅路名，4個成語就可以搞清楚喇。
----------------------

廣州嘅珠江新城呢帶嘅路名，都係冇嗮規律先至出咗名嘅。由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮。其實呢度啲馬路如估記住呢4個成語嘅話，就知係邊條路喇。呢度講嘅珠江新城4個成語路名當中，出喺**明成利就**嘅成語入面，其中就包括咗下面**加粗**咗嘅字嘅其中一條馬路：

* 明成利就：華明路、華成路、**華利路**、華就路

註
-

1. ↑  趣：4个成语读懂珠江新城路名（图） 互聯網檔案館嘅歸檔，歸檔日期2020年9月9號，. 廣州本地寶

| * 睇
* 傾
* 改
珠江新城路名成語 |
| --- |
| 明成利就 | 華明路 · 華成路 · 華利路 · 華就路 |
| 國盛民安 | 興國路 · 興盛路 · 興民路 · 興安路 |
| 清風明月 | 海清路 · 海風路 · 海明路 · 海月路 |
| 安居樂業 | 海安路 · 海居路 · 海樂路 · 海業路 |
**阿**，讀柯/ɔː˥/，原本意思大土山，或者山坡，從阜字部，另一邊係可字。本意依家無人用。古文有用來起音，按韻會小補讀音屋，係入聲字。而廣東話，起音字就用亞字來寫。

近世學者，引入咗亞音/aː˧/，或者遷就北方話音，將亞音移入廣東話，或者復古切音，引入新讀音。如此做成讀音混亂。

義
-

古文阿字，初時講大土山，細嘅叫陵，大嘅叫阿。後尾引做坡，水邊。又引伸做屋頂。又有彎曲義，挨倚之義。

音
-

廣東話【可】字邊，都讀ɔː做韻母，可柯哥河苛訶歌屙婀軻珂痾舸牁牱，全部韻母一致。阿字都唔例外。

以此舊日書籍可以考證。一八五五年，初學粵音切要，只得/ɔː˥/音。一九一四年分部分音廣話九聲字宗，只得/ɔː˥/音。一九一六年，廣話國語一貫未定稿，只得/ŋɔː˥/音，即鼻音化/ɔː˥/音。一九四一年，道字典，只得/ɔː˥/音。

另一啲例證，如阿彌陀佛，就算由梵音Amida，阿仍然讀柯。以前新聞，阿富汗，阿仍然讀柯。劉備個仔阿斗，讀柯。阿房宮亦讀柯。剛正不阿，讀柯。外文例證，外國產品Ovaltine，香港叫做阿華田。

由此可見，廣東話阿字一直只得一音，讀柯/ɔː˥/。

而亞音/aː˧/係近世引入，並非廣東話讀法。引入亞/aː˧/音，要去到一九三九年。

一九三九年道漢字音，有兩音，/ɔː˥/音同/aː˧/。一九四一年，粵音韻彙，有四音，/ɔː˥/音，/aː˧/音，/aː˧˥/音，指名感歎詞，/aːk̚˧/音，指名阿誰，阿爺，同木蘭辭。由於粵音韻彙係第一本標咗萬國音標，之後字典只係抄佢讀音。

可見依啲附加音，係遷就北方話對應而設，或者讀書而設，而非廣東話本有。

廣東起音字
-----

清稗類鈔，經術類下，曾經寫到俗字之訓詁。

>  各地通行之俗字頗多，今略舉之。 ... 廣東人所用者如下：「亞」，音阿，阿俱寫作亞。... 廣西人所用者如下： ... 「亞」，音阿，阿字俱寫作亞，與廣東同。 
> 
> 

由此可知，廣東廣西，起音字為亞，唔係阿。

亞字用於廣東人名，如梁亞榮（LEONG AH WING），如郭亞女事件，如蕭芳芳所演嘅林亞珍。

外來字丫音
-----

外來字丫音，譒為亞

* Adam，繙為亞當
* America，繙為亞美利加洲
* Asia繙為亞細亞洲
* Africa，繙為亞非利加洲
* Argentina，繙為亞根庭
* Acrylic，繙為亞加力膠

寫亞係廣東話習慣。

註
-

1. 1 2 3  〈阿〉.
拿督**林熙隆**（馬來話：**Ling Hee Leong**，1969年5月12號—）係馬來西亞政治人、馬華公會黨員。做過馬青署理總團長，仲有份參加2008年馬來西亞大選，但輸咗畀人民公正黨副主席李文材。佢亦係馬華第六任總會長林良實同王維娜個仔。

2005年馬華黨選，林熙隆擊退佢老豆林良實嘅前政治秘書盧誠國，當選馬青署理總團長。

上億令吉收購上市公司爭議
------------

1996年至1997年，林熙隆喺商人蘇啟文（John Soh Chee Wen）嘅幫助下以12億令吉收購咗6間上市公司，其中包括蘇啟文名下所擁有嘅多家掛牌公司同陳志遠旗下嘅成功工業（Berjaya Industries Bhd），改咗名叫利佳太平洋公司（Rekapacific Bhd）。民主行動黨秘書長林吉祥曾經喺1997年6月13號向馬來西亞反貪污委員會舉報要求調查當中林熙隆係咪涉及不正當利用佢老豆林良實嘅政治同埋部長影響力。2003年7月30號，反貪會經過咗6年嘅調查後宣布林熙隆喺收購上市公司方面冇違法行為。

屋企
--

* 老豆：林良實
* 老母：王維娜
* 兄弟姐妹：林熙傑

參攷
--

1. ↑  EDWARDS, AUDREY. "Hee Leong makes a grand entry". *The Star*. 喺2021-11-04搵到.`{{cite web}}`: CS1 maint: url-status (link)（英文）
2. ↑  Ching, Yap Mun (2003-07-30). "ACA clears Ling and son". *Malaysiakini*. 原先內容歸檔喺2021-12-21. 喺2021-12-31搵到.（英文）


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
| Flag of 馬來西亞Biography icon | 呢篇同馬來西亞人相關係楔位文。歡迎幫維基百科擴寫佢。睇 • 論 • 改 • 歷 |
**阿來·阿依達爾汗**（粵拼：aa3 loi4·aa3 ji1 daat6 ji5 hon6；簡化字：**阿来·阿依达尔汗**；英文：**Aray Aydarhan**；1990年1月7號—）係中國大陸嘅哈薩克族歌手，新疆伊犁阿勒泰市人。2013年參加東方衛視節目——《中國夢之聲》攞咗全國第5而出道，2014年10月推出咗第一份個人專輯——《回憶》。

主要經歷
----

阿依達爾汗喺1990年喺新疆阿勒泰嘅哈薩克族體育世家出世，佢阿爸同阿媽都係柔道教練。曾經喺2003到2004年去過哈薩克斯坦國家隊柔道少年班學咗兩年柔道。2005年參加咗中國大陸嘅全國青少年運動會重攞埋柔道50kg級別冠軍，但2006年因為車禍而退下火線。隨後喺2007年到北京休養，期間鍾意咗重開始學音樂。2008年考入咗中央音樂學院作曲系，第二年參加咗CCTV-3《星光大道》比賽重攞咗冠軍同總決賽優秀獎。2010年同佢老友組成「烏孫組合」，參加咗CCTV-1嘅《青歌賽》入咗全國原生態組20強，同年參加《2010快樂男聲》殺入瀋陽區20強同全國300強。2011年參加咗深圳衛視主辦嘅《中國流行音樂金鐘獎》比賽，重入咗全國40強。2012年參加咗山東衛視《天籟之聲》節目，重入咗西安賽區複賽。2013年參加咗東方衛視嘅《中國夢之聲》節目，最後攞咗全國第5而出道，同年代表東方衛視參加央視《直通春晚》，但無緣最後十強。2014年發佈咗第一份個人EP專輯——《回憶》。同年11月21號參加中央電視台《中國正在聽》比賽重入圍兼攞埋第5。2016年參加中央電視台嘅《中國好歌曲》第三季對陣陶喆戰隊，但無緣最後6強。2017年，為湖南衛視《歌手2017》迪瑪希嘅音樂合夥人。

音樂作品
----

### 專輯/EP

|  |  |  |  |  |  |
| --- | --- | --- | --- | --- | --- |
| **依序** | **專輯名** | **專輯類型** | **發行公司** | **發行日期** | **曲目** |
| 1 | 《回憶》 | EP | 歌緣文化 | 2014年10月21號 | 

曲目

1. 回憶
2. 高老住
3. 愛無處不在
4. 都不容易

 |
| 2 | 《為你而來》 | 專輯 | 看見網絡 | 2016年6月15號 | 

曲目

1. 為你而來
2. 一個樣
3. 愛就是節拍
4. 你不在
5. 又是三更,念一個人
6. 丟了心
7. 兄弟
8. 黎明的眼淚
9. Last Night Im So High
10. 愛永久

 |

### 發行單曲

|  |  |  |
| --- | --- | --- |
| **發行日期** | **單曲名** | **備註** |
| 2016年9月4號 | 《想帶你飛》 | — |
|

參考
--

1. ↑  〈夢之聲選手阿來:曾獲柔道全國冠軍 車禍斷了體育夢〉. 原著喺2014年11月29號歸檔. 喺2017年2月26號搵到.
2. ↑  2010快樂男聲全國300強名單
3. ↑  〈新疆小夥阿來挺進《中國夢之聲》6強〉. 原著喺2014年11月29號歸檔. 喺2017年2月26號搵到.
4. ↑  "夢之聲"選手阿來合約起糾紛 《直通春晚》被起訴
5. ↑  阿來專輯《回憶》

出面網頁
----

* 阿來 官方微博
* 阿來 官方音樂
**人稱代詞**jan4 cing1 doi6 ci4（英文：**personal pronoun**）係代名詞嘅一種，用嚟指人稱。

英文嘅人稱代詞有 **I**（第一人稱）、**you**（第二人稱）同埋 **he/she**（第三人稱）。

變化
--

睇埋：詞形變化
### 性別

睇埋：文法性別
有好多語言嘅人稱代詞都會分男女，例如英文就係噉，而廣東話就唔會，無論男女，第三人稱代詞都係**佢**。呢樣嘢可以引致翻譯上嘅問題。

舉個實際例子，噉想像而家做機翻，

* Input：**She goes to the hospital.**；呢句想譯做粵文 →
* Output：**佢去醫院。**

由於廣東話本身嘅特性，句粵文 output 唔包含「句子最頭嗰個**佢**，係女嘅」呢一件資訊，即係話由英文 input 變做粵文 output 嘅過程入面，有啲資訊唔見咗；如果研究者跟住叫部電腦將句粵文 output 掉轉頭譯返做英文，就可能會變成 **He goes to the hospital.**－句嘢嘅意思走咗樣。

### 禮貌

睇埋：敬語同埋日本話
日文啲人稱代詞（尤其係我同你）有相當複雜嘅變化，要基於「體貌程度」嚟變樣，例如講自己（第一人稱）嗰陣，**boku**（ぼく / 僕）同 **ore**（おれ / 俺）都係男性用嚟指自己嘅代名詞，但 **ore** 係比較粗魯嘅，如果有個人喺正式場合度用 **ore**，啲人會覺得佢好冇禮貌。

睇埋
--

* 代名詞

攷
-

1. ↑  Miyazaki, A. (2004). Japanese junior high school girls’ and boys’ first-person pronoun use and their social world. *Japanese language, gender, and ideology: Cultural models and real people*, 256-274.

|  |  |
| --- | --- |
| 權威控制 | 
* LCCN: sh85056322
* GND: 4045271-2

 |
天武天皇
**天武天皇**（日文：天武天皇／てんむてんのう *Tenmu Tennō*；631年—686年10月1號）係日本第四十位天皇，原名**大海人**（日文：大海人／おおあま *Ooama* ），響672年8月24號至到686年9月9號在位。

佢係舒明天皇第三個仔，阿媽係皇極天皇（但唔知佢係咪真係存在），老婆係持統天皇，大佬係天智天皇。

經歷
--

大佬天智天皇繼位之後，就即刻立佢做儲君，但係後嚟兩兄弟開始不和。天智天皇死咗之後，佢走難去吉野，後嚟佢同侄仔弘文天皇爭皇位，發生壬申之亂。佢以東國地方做基地，響瀨田川之戰入面打低弘文天皇，第二年響飛鳥淨御原宮宣佈繼位。

在位期間，佢發佈咗飛鳥淨御原令（日文：飛鳥浄御原令），定立八色姓（即係真人、朝臣、宿彌、忌寸、道師、臣、連同埋稻置爾八個姓）、爵位六十級，形成咗律令制，同埋搞以皇族仔女做中心嘅皇族政治圈。

仔女
--

### 仔

* 大仔 草壁皇子（早死）
* 二仔 大津皇子
* 三仔 皇太子（早死）
* 四仔 弓削皇子
* 五仔 舍人親王
* 六仔 新田部親王
* 七仔 高市皇子
* 八仔 忍壁皇子
* 九仔 磯成皇子
* 細仔 穗積皇子

### 女

* 大女 大伯皇女
* 二女 但馬皇女
* 三女 紀皇女
* 四女 田形皇女
* 五女 十市皇女
* 六女 泊瀨部皇女
* 細女 多紀皇女
《**天才與白痴**》（英文：The Last Message）係1975年香港電影。

故事大綱
----

李護士（許冠傑飾）係神經醫院嘅男護士，而阿添（許冠文飾）係雜役，佢哋最大嘅興趣就係死人值錢嘅野。有一日，鄭明（喬宏飾）被送入醫院，阿添幾經辛苦才偷去佢嘅隨身大包袱，原來裏面係一啲幾百年前嘅名貴陶瓷碎片。阿添同李護士懷疑鄭明有寶物私藏著，乃引誘佢吐露寶物所在。一日鄭明神經病大發，就此與世長辭，佢哋兩個只得搵鄭明嘅女兒公主（艾綺蓮飾）嚟到協助，李護士企圖用腦電圖機將公主以及死者嘅談話記錄落嚟，但卻唔明固中意思，唯有再向公主探索。公主透露父親經常到某處潛水，佢哋兩個又馬上出動，終於被佢哋發現大批寶物。當佢哋開心之時，原來全部明代瓷器竟然全係冒牌貨，最終阿添竟變成咗白痴，而李護士亦都被醫院解僱。

演員
--

| 演員 | 角色 |
| --- | --- |
| 許冠文 | 阿添 |
| 許冠傑 | 李護士 |
| 康嘉欣 | 女護士 |
| 喬宏 | 鄭明 |
| 艾綺蓮 (Eileen Humphreys) | 公主 |
| 劉一帆 | 探長 |
| 石天 | 酒店接待員 |
| 許冠英 | 酒店侍應 |
| 姜南 | 古董佬 |
| 顧嘉輝 (客串) | 軍火專家阿輝 |
|

電影歌曲
----

* 主題曲《天才與白痴》主唱：許冠傑
* 插曲《天才白痴錢錢錢》主唱：許冠傑
* 插曲《天才白痴夢》主唱：許冠傑
* 插曲《天才白痴往日情》主唱：許冠傑

出面網頁
----

* 《天才與白痴》喺香港影庫嘅資料
香港大學徐展堂樓
香港大學徐展堂樓(2)
**徐展堂**，GBS，JP（英文：**Tsui Tsin-tong**，1940年12月9號—2010年4月2號）係香港生意人、實業家、經濟冒險家、慈善家同埋藝術文物收藏家，祖籍江蘇宜興，江西吉安出世。

經歷
--

徐展堂喺1950年跟屋企人去香港，1954年阿爸肺病過身，佢同阿媽、細佬妹相依為命。少年時代做過銀行信差、餐館雜工等。1957年創業，經營食肆、油漆、廣告招牌製作、裝修等。1970年代初，香港經濟蕭條，徐展堂冒險大手買入股票、房地產而致富。1980年代初，中英關於九七問題談判，香港地產低潮，徐展堂又再出擊，兩次成功，奠定佢經濟基礎。之後收購香港老字號中華製漆廠、香港城巴集團同埋英國倫敦首都城巴、北海集團，成為跨越香港、星加坡、中國大陸等國度嘅企業家集團。徐展堂嘅投資興趣重包括埋能源、基建同汽車等等。

徐展堂喺1993年起任全國政協常委，係最資深嘅港區全國政協常委，同時又被中方委任為港事顧問、預委會委員、特區籌委會委員、推選委員會委員等。2001年獲香港特區政府頒授金紫荊星章。

徐展堂亦有「古董大亨」嘅美譽。喺過去20年斥巨資從蘇富比、佳士得等拍賣會買返嘅珍貴文物多達5000多件，包括陶瓷、青銅器、玉器、家具、牙角器等，保守估計總值10幾億港元，藏量媲美國家級博物館。

2010年3月5號兩會期間，喺北京寓所爆血管暈倒，送院之後被證實腦死亡。

2010年4月2號朝早11點喺北京協和醫院逝世，終年69歲。

社會地位
----

* 香港北海集團執行董事
* 1995年：香港大學名譽法學博士
* 2001年：金紫荊星章
* 太平紳士勳銜
* 港事顧問
* 第八、九、十、十一屆全國政協常委
* 東華三院董事、總理、副主席、主席、顧問等
* 微笑行動中國基金會委員會主席
* 香港公益金董事
* 香港羽毛球協會主席
* 香港大學徐展堂藝術館、徐展堂樓贊助人
* 澳洲政府最高國家藝術勳章
* 美國雜誌《WORLDLINK》1991年世界藝術大使
* 法國亞洲文化藝術協會主席
* 香港科技大學court membership 之Honorary Members
* 東華三院徐展堂學校及徐展堂幼稚園
* 加拿大保護中國文物基金會名譽主席

參考資料
----

* 
* 
* 

1. ↑  〈存档副本〉. 原著喺2018年8月23號歸檔. 喺2010年4月9號搵到.
2. ↑  "Philanthropist TT Tsui dies in Beijing". 原著喺2011年6月5號歸檔. 喺2010年4月9號搵到.
3. ↑  〈徐展堂 - 檔案 - 名譽博士學位畢業生 - 香港大學名譽博士學位畢業生〉 (繁體中文). 香港大學. 原著喺2020年3月27號歸檔. 喺2020年3月15號搵到.
4. ↑  〈二〇〇一年授勳名單〉 (新聞稿) (繁體中文). 香港政府新聞公報. 2001年7月1號.
徐志摩
**徐志摩**（1897年1月15號—1931年11月19號），原名**徐章垿**，字**槱森**，小字**又申**，另有筆名**南湖**、**雲中鶴**，係中國新月派代表性詩人。佢一生追求「愛」、「自由」同「美」，倡導新詩格律。

生平
--

### 早年

徐志摩1897年響浙江海寧出世，出身響富裕家庭。老豆徐申如，人稱「硤石鉅子」、「七老爺」，係清未年間嘅生意人，早年繼承家業開醬園，後嚟越做越大，唔單止有一座發電廠、一間梅醬廠、一間絲綢莊，響上海仲有間錢莊；同時又係硤石商會會長。而阿媽錢慕英就係徐申如嘅第二任太太。響啱出世個時，徐志摩原本叫徐章垿，出自中國古代百科詞典《廣雅》嘅「反坫謂之垿」。因為得佢一個仔，所以屋企人特別錫佢，對佢寄予厚望。

1900年開始，佢入家塾讀書。七年後，佢入讀硤石開智學堂，跟隨老師張樹森，從此打好咗古文基礎。

1910年響硤石開智學堂畢業後，經表叔介紹，入讀杭州府中學（1913年改名叫杭州一中，依家就係杭州高級中學），同郁達夫、厲麟似同班。

### 求學階段

徐志摩同張幼儀
1915年畢業於杭州一中之後，考入上海滬江大學（即依家嘅香港中文大學崇基學院，而校址就畀咗上海理工大學）。同年10月，響老豆阿媽嘅安排底下，佢同張幼儀結婚。但係徐志摩唔鍾意佢，甚至第一日見面已經話：「鄉下土包子！」

同年年尾，佢轉讀上海浸信會學院；一年後又退學，前往國立北洋大學（即依家嘅天津大學）法科系。1917年，北洋大學法科系正式併入北京大學，而佢亦到轉到北大讀書。響北大嘅求學時期，佢接觸到好多新事物，令到本身就浪蕩不羈嘅徐志摩，更加堅定咗自己要追求理想人生嘅諗法。

1918年6月，佢正式拜梁啟超為師。同年8月，佢去美國留學，入讀克拉克大學歷史系。一年後又轉入哥倫比亞大學政治學系。

1920年3月，佢轉為到英國留學，入讀倫敦政治經濟學院，期間識咗英國作家H.G.威爾斯，開始對文學有興趣。同年，佢識咗林徽因，對佢一見鍾情，開始追佢。但係自己身為有婦之夫，咁樣去追人哋唔合理，所以佢就要求當時有咗BB嘅張幼儀墮胎兼離婚。張幼儀唔同意，話「聽講有人因為墮胎而死咗」，但徐志摩唔理，見張幼儀唔肯，就一走了之。

1922年，徐志摩正式同張幼儀離婚，之後轉校至劍橋大學國王學院，同年10月返中國。

### 進入文壇

徐志摩同陸小曼
1922年10月返中國後，就即刻響報刑上發表好多文章。

1923年，佢同胡適、聞一多、梁實秋、陳源等人創立「新月社」，個名由徐志摩改嘅，取自印度詩人泰戈爾嘅《新月集》。同年佢做咗北京大學英文系嘅先生。

1924年4月，佢做泰戈爾嘅翻譯，陪佢響中國各地訪問；之後又陪佢到日本、香港。同年8月，出版第一本詩集《志摩的詩》。同年12月，《現代評論》響北京創刊，佢做咗主要撰稿人。

1925年，佢升任北京大學教授，同年辭任；之後環遊歐洲。

1926年，佢應邀出任光華大學教授兼東吳大學法學院英文教授。同年10月同陸小曼結婚。

1927年，新月社因為種種原因，中心開始由北京轉移到上海；同時佢亦同陸小曼搬到上海住。同年參加創立新月書店；之後佢又出國旅行。

1928年，佢兼任上海大夏大學教授。同年10月，同聞一多、饒孟侃、葉公超等創辦《新月》月刊。11月，代表作《再別康橋》響《新月》刊登。

1929年辭任東吳大學、大夏大學教授一職，同年又出任中華書局編輯，之後兼任大東書局編輯。9月應邀出任國立中央大學文學院英文文學系教授。

1930年，出任中華文化基金委員會委員，畀人選為英國詩社社員；同年辭任上海光華大學、南京中央大學教授，轉到北京女子大學教書。

1931年，聯同陳夢家、方瑋德等創辦另一個月刊《詩刊》。同年2月返嚟北京大學，出任英文系教授。

### 飛機失事

1931年11月19號，林徽因要響北平協和禮堂演講關於「中國建築藝術」嘅嘢，徐志摩因為心入面仲有林徽因，希望去捧個場，就響當日朝早八點搭上中國航空公司「郵政號」飛機，由南京飛去北京。當飛機飛到濟南開山（即依家濟南長清區崮雲湖街）嗰陣，因為大霧而撞落開山，徐志摩因而死咗，終年三十四歲。

主要作品
----

* 詩集：《志摩的詩》，《翡冷翠的一夜》，《猛虎集》，《雲遊》。
* 散文集：《我所知道的康橋》、《落葉》、《巴黎的鱗爪》、《自剖》、《秋》。
* 小說散文集：《輪盤》。
* 另有戲劇《卞昆岡》（同陸小曼合寫），日記《愛眉小札》、《志摩日記》，譯著《曼殊斐爾小說集》等。

親戚
--

老豆：徐申如

阿媽：錢慕英

元配：張幼儀

* 大仔：徐積鍇（1918年 - ）
	+ 孫：徐善曾
* 細仔：徐彼得（1922年 - 1925年）

第二任太太：陸小曼

另外，香港出名作家金庸係佢表弟（金庸個阿媽徐祿同徐申如係兄弟姐妹關係）；政治人沈鈞儒係佢表叔；而台灣女作家瓊瑤就係佢嘅表外甥。

參考
--

1. ↑  〈徐申如：商界大佬安排徐志摩一生，恨被陆小曼所毁，挽联惨不忍睹\_张幼仪〉. *www.sohu.com*. 喺2022-12-31搵到.`{{cite web}}`: CS1 maint: url-status (link)
2. ↑  〈徐志摩嫡孙徐善曾寻访祖父足迹《志在摩登》公开家族影集〉. *book.sina.com.cn*. 喺2022-12-31搵到.
3. ↑  〈【金庸逝世26】金庸筆下「表哥」多負情郎 徐志摩疑是背後主因 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 原著喺2021-06-02歸檔. 喺2021-06-02搵到.

拎
-

|  |  |
| --- | --- |
|  | 維基同享有多媒體嘅嘢：**Xu Zhimo** |

* 〈徐志摩啲詩變咗粵語會點樣？ - 粵語協會 粵語,廣東話,廣州話〉 (繁體中文). 粵語協會.
石青
石青
石青與石綠
**石青**，亦叫**藍銅礦**，礦一種，寶石一種，色料一種。石青屬碳酸銅礦物一類，化學式Cu₃(CO₃)₂(OH)₂。色青，可產銅，研碎亦可以做色料。水墨畫叫丹青，青就指石青。礦多喺銅礦風化帶，石青多數同石綠相伴，按石綠亦名孔雀石。

石青為單斜晶體，質軟，硬度得三度半到四度。晶體清嘅可以觀賞，可為寶石。之不過風化易碎，表面遇氣，日久化成石綠，唔易保存。

天然並無碳酸銅，細嚿石青，於入硫酸銅溶液之中，無耐就變成碳酸銅溶液，風乾一晚就有碳酸銅。

石青一燒會轉黑，皆因碳酸分解成水同碳氣，變成氧化銅。

名
-

石青之色非常顯眼，各地之稱，石名名如其色，好似希臘話叫 *κυανός*（kuanos），拉丁話叫*caeruleum*，英文叫*azurite*，原為波斯話لاژورد（*lazhward*），經阿剌伯話傳入。

色料
--

石青研成粉，以作色料。
石青並非至佳色料，皆因佢遇氣日久化成石綠。古畫因而由青化成綠。不過石青算係普遍，世界各地都有用來做色料。

### 水墨畫

石青係介子園畫傳，第一隻色。石青無石綠咁硬，畫之前加水研成粉。加水研製嗰陣，分成四層，底叫頭青，之上順序叫二青、三青、四青。

飾物
--

石青色美，可以造飾物，不過質軟，日久風化成石綠，就唔算好料。多數造成珠。若要鑲嵌，一定唔可以加熱。

|  |  |
| --- | --- |
|  | 維基同享有多媒體嘅嘢：**石青** |
敦**林良實**醫生（馬來話：**Ling Liong Sik**，1943年9月18號—）係馬來西亞政治人、馬華公會第六任總會長、前馬來西亞交通部長。佢喺1988年做過馬來西亞過渡首相，都係當代馬來西亞最具影響力嘅華裔政治人之一。

年表
--

### 黨職

* 1971年：加入馬華
* 1984年：馬華黨爭爆發，屬陳群川派精英嘅林良實畀馬華中央委員會開除黨籍，第二年黨爭結束，佢返番馬華
* 1986年：新泛電事件發生，陳群川主動辭職，由林良實接棒做馬華總會長
* 1993年–2002年：連任總會長
* 2003年：辭職

### 官職

* 1974年：當選馬打古晉國會議員
* 1976年：出任地方政府及聯邦直轄區政務次長
* 1978年：出任新聞部副部長
* 1981年：出任財政部副部長
* 1985年：出任教育部副部長
* 1986年：出任交通部長

履歷
--

林良實先後喺太平中學同埋吉隆坡皇家軍事學院讀書，1961年考入新加坡馬來亞大學，1966年攞到內外全科醫學士學位之後行醫。1971年加入馬華公會。

1974​​、1978、1982年，一連三屆全國大選，當選檳城馬打古晉（Mata Kuching）國會議員，先後做過地方政府部政務次長，新聞部、財政部、教育部副部長。喺1986、1990、1995、1999年，一連四屆全國大選，當選柔佛州拉美士國會議員。

1986年1月6號開始出任交通部長，亦都喺嗰年9月3號出任馬華公會總會長，去到2003年5月為止。1988年2月4號接替馬哈迪，暫時做住過渡首相去到1988年2月16號。

俾納吉告誹謗
------

睇埋：一個馬來西亞發展有限公司醜聞
2015年10月27號，時任馬來西亞首相納吉阿都拉薩入禀法庭起訴林良實誹謗。佢喺訴狀度指控林良實喺嗰年10月3號出席拉曼大學學院（中文：拉曼大學學院）嘅活動期間，話佢濫用一個馬來西亞發展有限公司（1MDB）資金嘅誹謗言論，重登咗喺新聞網站。

呢單案係馬來西亞史上第一宗執政黨國陣阿頭告國陣成員黨嘅事件。

2018年5月22號，納吉撤回訴訟，而且同意支付25,000令吉嘅堂費。

個人榮譽
----

1995年5月29號，美國北卡羅萊納州雲絲頓沙林（中文：溫斯頓-撒冷）嘅市長瑪莎烏頒咗個榮譽市民獎畀喺美國度假嘅林良實。佢重喺頒獎典禮度送咗條鎖匙畀林良實，對佢喺教育領域嘅貢獻表達感激，同時向佢祝賀國陣喺1995年大選贏出。

個人觀點
----

2015年10月3號，林良實出席喺吉隆坡文良港拉曼大學學院舉辦嘅第11屆馬來西亞腦力開發大會時認同前首相馬哈迪向首相納吉阿都拉薩施壓，要求納吉辭職落台嘅做法。佢表示，將一馬公司嘅錢匯入私人戶口係冇可能接受到嘅嘢（一個馬來西亞發展有限公司醜聞），納吉必須引咎辭職：「我同意馬哈迪嘅睇法，就噉將外來嘅錢過落佢銀行戶口，點可以噉？你贊成咩？」。

2016年2月18號，林良實出席一場活動記者會嘅時候形容，前首相馬哈迪唔係個輕易放棄嘅人，馬哈迪一旦相信某啲嘢，就會堅持到底。佢相信馬哈迪要首相納吉落台嘅行動唔會失敗，因為馬哈迪嘅睇法同神同調。

2018年11月3號，林良實出席喺雙溪龍拉曼大學嘅一項活動之後話，時任首相馬哈迪經驗豐富，馬哈迪領導嘅新政府，對人民、國家同政府都會好好。而且馬哈迪係好特別嘅人，而且少有，佢本身唔係呢種人，所以佢嘅任務就係支持馬哈迪。

評價
--

### 馬哈迪評價

2003年9月18號，時任首相馬哈迪喺首相官邸特別設宴歡送林良實嘅儀式上致詞時讚揚林良實出任內閣部長27年同埋交通部長時作出嘅貢獻。馬哈迪話，佢深深感激林良實嘅服務，重形容佢係「活躍同成功執行任務嘅部長」。

佢話，林良實最大貢獻係成功提升馬來西亞嘅港口，令馬來西亞港口成為世界超級貨櫃貨輪埋頭地點。馬哈迪亦都表示，以前馬來西亞港口每年淨係處理100萬個單位貨櫃，但係星加坡可以處理高達1200萬個貨櫃，林良實親自到場調查原因，今日（2003年），喺佢（林良實）嘅努力下，馬來西亞港口每年處理嘅貨櫃已經升到1000萬個單位，呢樣係佢交出嘅成績。

屋企
--

* 老婆：王維娜
	+ 仔：林熙隆、林熙傑

參考
--

1. ↑  〈入禀高庭要求赔偿 纳吉起诉林良实诽谤 中国报〉. 《中国报 China Press》 (簡體中文). 原著喺2021-12-06歸檔. 喺2021-09-28搵到.
2. ↑  〈纳吉今撤回起诉林良实诽谤诉讼 国内〉. 《東方網 馬來西亞東方日報》 (簡體中文). 2018-05-22. 喺2021-09-28搵到.
3. ↑  〈认同敦马就26亿献金看法 林良实：纳吉须辞职〉. 《光华网》 (簡體中文). 喺2021-06-30搵到.
4. ↑  〈林良实形容敦马 反纳吉坚持到底 国内〉. 《東方網 馬來西亞東方日報》 (簡體中文). 2016-02-18. 喺2021-06-30搵到.
5. ↑  〈林良实:经验丰富 马哈迪领导对政府好〉. 《e南洋》 (簡體中文). 2018-11-03. 喺2021-06-30搵到.
6. 1 2  RITIKOS, JANE. "Glowing tribute to Ling". *The Star* (英文). 喺2021-09-28搵到.
「神經」跳轉嚟呢度。要睇第啲意思，請去【**神經 (搞清楚)**】。

手嘅神經線（黃色）
**神經線**（粵拼：san4 ging1 sin3），又叫**神經**，係一束神經細胞嘅軸突，係周邊神經系統其中一部份，負責腦同身體其他地方之間嘅資訊傳遞。

結構
--

神經嘅橫切面（英文）。神經外膜（Epineurium）、神經束膜（Perineurium）、神經內膜（Endoneurium）、軸突／神經纖維（Axon）、血管（Blood vessel(s)）、神經束（Fascicle(s)/Axon fascicle(s)）
每一條神經都由一層叫做外膜嘅結締組織包住。喺外膜入面，又再有一啲由一層扁嘅細胞組成嘅膜，叫束膜，包住一束束嘅軸突。呢一束束嘅軸突就叫神經束。軸突又叫神經纖維，每條都俾神經內膜包住。神經外膜之內又有血管，幫手提供養份畀需要用好多能量嘅神經細胞。

### 分類

神經可以通過佢哋傳遞資訊方向嚟分類：

* 傳入神經，又叫感知神經，將各種唔同嘅感官訊號傳入中樞神經系統。
* 傳出神經，又叫動作神經，將控制肌肉、內外分泌腺之類嘅訊號由中樞神經系統傳出去。
* 混合神經，同時有傳出同傳入嘅工能。

神經又可以根據佢哋點連住中樞神經系統嚟分類：

* 腦神經，係直接連接住腦部嘅神經線，通常用羅馬數字一（Ｉ）到十二（ＸＩＩ）嚟代表。
* 脊𩪷神經，連接住脊𩪷。佢哋係用字母同數字組合嚟標示（例如：Ｃ１、Ｔ３），代表住佢哋經過邊一塊脊椎骨出嚟。

運作
--

內文：神經細胞同神經編碼
神經係週邊神經系統嘅一部份，連接住中樞神經系統（即係腦同脊𩪷）同埋身體各部份，喺佢哋之間傳遞資訊。呢啲訊號係由叫神經脈衝（又叫動作電位或者簡稱脈衝）嘅電化學訊號，經由神經入面一條條嘅軸突嚟傳遞。包圍住軸突嘅髓鞘令到呢啲脈衝可以傳得好快，去到每秒120米。同中樞神經系統唔同，喺神經入面，髓鞘係由施旺氏細胞（Schwann cell）組成，而唔係由稀枝細胞（Oligodendrocyte）生成。

醫學
--

有時神經線會受傷，影響到佢哋嘅運作。除咗撞親之類做成嘅物理創傷之外，工作勞損、例如俗稱打字手嘅腕隧道症候群都係搞到神經線受傷嘅原因。神經線俾嘢壓親，例如附近組織受傷腫咗、脊椎唔啱位、大肚之類嘅原因，可以令到人覺得痛、痺、無力甚至郁唔到。好多時呢啲感覺未必會喺壓親嘅地方，而係離開一段距離嘅地方度。呢種情況叫牽連痛或者位移痛（Referred pain），成因係因為壓親嘅地方影響到傳遞自其他地方嘅神經訊號。

傷到神經線嘅仲有其他情況，包括細菌或者病毒感染、糖尿病、神經線附近血管有問題、某啲神經退化病、多發性神經病變／多發性神經痛同埋一啲免疫系統失調例如吉巴氏綜合症。

喺有髓鞘嘅軸突（右邊）上面，神經脈衝會傳得快啲。
多發性硬化症係另一種免疫系統失調，令到佢哋攻擊神經系統，整傷啲神經線嘅病。喺呢個病入面，巨噬細胞會攻擊包住軸突嘅𩪷鞘，減慢甚至阻止神經脈衝嘅傳遞。

癌症嘅腫瘤細胞可以沿住神經線擴散。

通常神經科醫生會用身體檢查嚟診斷神經嘅間題，包括睇病人手腳嘅反射、行路同其他動作嘅姿勢、肌肉強度、體感同觸覺。如果有需要可以進一步做其他檢查，例如神經傳導檢查（nerve conduction study, NCS）同肌電圖（electromyography, EMG）。

睇埋
--

* 神經系統
	+ 周邊神經系統
	+ 腦
* 神經細胞
* 神經編碼

攷
-

1. ↑  李靜娥醫師. 神經傳導速度與肌電圖檢查 互聯網檔案館嘅歸檔，歸檔日期2016年3月15號，.. 臺大醫院 （中文（台灣）‎）.

| * 睇
* 傾
* 改
神經系統嘅主要部份 |
| --- |
| 研究神經系統嘅科學包括神經科學、神經心理學同神經內科 |
| 基礎 | 
* 神經細胞（細胞體 · 樹突 · 軸突）
* 突觸
* 膠質細胞
* 灰質同白質

* 神經線
* 神經通道
* 膜電勢
* 動作電位
* 神經傳遞素
* 神經編碼
* 神經生成

 |  |
| 中樞 | 

|  |
| --- |
| 
* 脊髓
* 腦膜

 |
| 腦部 | 
* 睇埋人腦
* 後腦（延腦 · 橋腦 · 小腦）
* 中腦（腦導水管）

* 邊緣系統
* 前腦（間腦 · 大腦、大腦皮層同腦葉）

 |

 |
| 周邊 | 

|  |  |
| --- | --- |
| 軀體 | 
* 感覺神經
* 運動神經
* 腦神經
* 脊髓神經

 |
| 自主 | 
* 交感神經
* 副交感神經
* 腸神經

 |

 |
| 相關領域 | 
* 神經科學（認知神經科學 · 運算神經科學）
* 認知科學
* 人工智能

* 心理學
* 語言學（神經語言學）
* 精神醫學
* 經濟學（神經經濟學）

 |
| 神經系統類 |
**神聖嘅戰爭**係蘇聯喺衛國戰爭時期作嘅一首政治歌曲，內容大概係鼓勵國人去勇敢反抗納粹德軍嘅侵略，而歌詞裏面就將納粹主義都叫做法西斯。

歌詞
--

### 俄文版

Вставай, страна огромная,  

Вставай на смертный бой  

С фашистской силой тёмною,  

С проклятою ордой.  

  

Пусть ярость благородная  

Вскипает, как волна!  

Идёт война народная,  

Священная война!  

  

Пусть ярость благородная  

Вскипает, как волна!  

Идёт война народная,  

Священная война!  

  

Дадим отпор душителям  

Всех пламенных идей,  

Насильникам, грабителям,  

Мучителям людей!  

  

Пусть ярость благородная  

Вскипает, как волна!  

Идёт война народная,  

Священная война!  

  

Не смеют крылья чёрные  

Над Родиной летать,  

Поля её просторные  

Не смеет враг топтать!  

  

Пусть ярость благородная  

Вскипает, как волна!  

Идёт война народная,  

Священная война!  

  

Гнилой фашистской нечисти  

Загоним пулю в лоб,  

Отребью человечества  

Сколотим крепкий гроб!  

  

Пусть ярость благородная  

Вскипает, как волна!  

Идёт война народная,  

Священная война!  

  

Пусть ярость благородная  

Вскипает, как волна!  

Идёт война народная,  

Священная война!

### 中文版
**籃姑**（粵拼：Naam4 gu1），又叫做**菜籃姑**、**籃仔姑**，係廣東、福建、臺灣鹿港客家人傳說中嘅女性，而且重流傳到去馬來西亞安順嘅客家移民嗰度。啲人通常喺中秋嗰時會用竹籃做道具，用類似扶乩嘅方式問佢嘢，而安順嘅客家人就係喺七夕咁做。

類似嘅習俗有用凳做道具嘅椅仔姑，學者認為兩樣都係由用糞箕做道具嘅紫姑演變出嚟嘅廁神。

儀式
--

喺廣東只係畀女人玩同睇，中秋節要喺屋入面啲人睇唔到嘅地方，將女人杉披喺有椰子殼嘅竹籃嚟代表籃姑，然後兩個女性盤坐喺地下用雙手拖住個竹籃，前面放一張矮凳，跟住佢哋一齊唱：「請籃姑，請籃姑，你係佛山人氏女，你係省城人士娘，家婆嚴令吞金死，丈夫嚴令早辭陽。」如果靈魂上到個籃度，就會向矮凳唔停咁叩頭，啲人就有得問佢嘢，個籃會用叩頭嘅次數嚟答。

廣東梅州嘅中秋節夜晚，兩個女人會一齊捧住一個菜籃，上面襟件杉，另一個人就一路燒衣紙一邊唱：「菜籃姐，菜籃姑，八月十五請你下來嬲一晡（夜）。你愛來只管來，莫在河唇河喙攪溜苔。燈芯搭橋你愛過，竹葉撐船你愛來。」

福建詔安嘅中秋夜，啲人用彩纸畫眼、鼻、口，貼喺個菜籃度，由二個姑娘喺兩邊撑住，一班人圍埋一齊搞。如果個籃會搖擺，就（用閩南話）講：「籃姑嚟喇。」，就可以問佢嘢。

馬來西亞安順市嘅廣東客家移民會喺七夕前一晚拜七姐，夜晚八點至第日凌晨兩點，後生女會聚喺屋企門口前面，由兩個人托住穿過竹籃木棍兩端，用廣東話唸出：「籃姑籃娘，請妳出來商量。」如果籃姑嚟咗，鎖匙串就會發出聲響，竹籃插住嘅香煙會好似有人食咁發光。問嘢嗰陣，成個竹籃會傾埋一邊 up6 頭三次。少女多數係問姻緣。未結婚嘅少女食素一日會易啲達成；如果有嫁咗人嘅女性企埋一齊，就難啲請出，因為籃姑係畀佢家婆刻薄致死，所以唔鍾意以家婆身份出現嘅女人。

喺鹿港嘅中秋習俗都有呢個儀式。手攞住個籃嘅女仔喺周圍嘅同伴唸咒之後，開始唔自覺咁喊，個頭搖。作家保真認為咁嘅風俗帶有邪氣嘅迷信。

睇埋
--

* 打小人
* 嫁娶屋

攷
-

1. 1 2  沈丽华、邵一飞 (2007). 《《廣東神源初探》》 (中國中文). 中國: 大眾文藝出版社. ISBN 9787801719478.
2. 1 2  尤增輝 (1979). 《《鹿港斜陽》》 (臺灣中文). 台灣: 大漢出版社.
3. ↑  朱介凡 (1989-08-01). 《《中華諺語志》》 (臺灣中文). 台灣: 台灣商務印書館. ISBN 9789570500042.
4. ↑  劉志文 (2007-01-01). 《《廣東民俗大觀》》 (中國中文). 中國: 廣東旅游出版社. ISBN 9787806538333.
5. ↑  福建省诏安县地方志编纂委员会 (1999–12). 《《诏安县志》》 (中國中文). 中國: 方志出版社. ISBN 9787801225412.`{{cite book}}`: CS1 maint: date format (link)
6. ↑  〈夜祭七姐玩"菜籃姑"‧七夕民俗活動‧安順絕跡40年〉 (星加坡中文). 《星洲日報》. 2012-08-23. 原著喺2015-05-18歸檔. 喺2015-05-12搵到.
7. ↑  保真 (1997-05-10). 《《醒來仍在江上》》 (臺灣中文). 台灣: 健行文化. ISBN 9579680205.
**郝柏林**（1934年6月26號—2018年3月7號）係中國理論物理學家，喺北平（依家嘅北京）出世。1959年喺蘇聯留學並畢業於烏克蘭哈爾科夫國立大學。1959年至1978年期間擔任中國科學院物理研究所實習研究員（1959年）、助理研究員（1963年）同研究員（1978年）。1961年至1963年期間，喺莫斯科大學同蘇聯科學院物理問題研究所作研究生。1978年擔任中國科學院理論物理研究所研究員（1978年－），副所長（1984年－1987年）同所長（1990年－1994年）。1980年佢被當選為中國科學院學部委員（院士）。1995年被當選為第三世界科學院院士。2005年擔任復旦大學教授以及美國聖菲研究所外聘教授。

郝柏林2018年3月7號喺北京離世，享年83歲。

參考
--

1. ↑  〈中科院院士郝柏林逝世〉. *www.cas.cn* (中國中文). 原著喺2018年3月8號歸檔. 喺2018年3月8號搵到. `{{cite web}}`: Cite has empty unknown parameter: `|dead-url=` (help)

連出去
---

* 復旦大學物理系人員名錄
* 中國科學院
* 聖菲研究所個人介紹
* 歡迎訪問郝柏林嘅個人網頁！
* HaoBlog（郝柏林喺科學網嘅個人博客）

|  |  |
| --- | --- |
| 權威控制 | 
* WorldCat
* VIAF: 9004075
* LCCN: n81106480
* ISNI: 0000 0000 5940 9899
* GND: 1148698051
* SUDOC: 079697933
* BIBSYS: 90173116
* NLA: 36606941
* BNE: XX1723874
* CiNii: DA01997213

 |
**簡采恩**（**Joyee Kan**，1988年11月9號—）係香港節目主持，曾經係香港有線電視同奇妙電視（香港開電視）合約女藝員，而家係自由身，亦有主持香港開電視嘅節目。

簡歷
--

簡采恩喺2012年加入有線娛樂新聞台（中文：有線娛樂新聞台）做娛樂新聞主播（中文：主播），之後亦主持音樂節目《樂壇第一手》。佢2015年開始做有線娛樂台（中文：有線娛樂台）主持，主持節目包括《猴年人人行好運》、《寵物狗救星》、《寵物ER》、《正義同盟》、《猴年點算》等。佢2017年開始做奇妙電視主持，主持節目包括《放試》、《中伏》等。

簡采恩2018年離開咗有線電視同奇妙電視。佢創立過網上財經平台，兼任總監及主持，現時主力於香港開電視特約主持及網上直播主持，並有喺頻道「策略王電視（中文：策略王電視）」做主持。

演出
--

 呢個表唔完整，歡迎**加料**。
### 電視節目（有線電視 / 奇妙電視中文台 / 香港開電視）

* 2012年至2015年：《有線娛樂新聞（中文：有線娛樂新聞）》主持
* 2013年至2015年：《樂壇第一手》主持
* 2015年：《猴年人人行好運》主持
* 2015年：《寵物狗救星》主持
* 2016年：《寵物ER》主持
* 2016年：《正義同盟》演員
* 2017年：《放試》主持
* 2017年：《中伏》演員
* 2019年起：《細路開電視》主持
* 2019年起：《30分鐘大放餸》主持
* 2022年起：《Fit開有條路》主持
* 2022年起：《一線搜查》主持

### 電視廣告

* 《安鼻寧》電視廣告女主角
* 《Philips空氣清新機》電視廣告女主角
* 《支持陪審團制度》電視廣告

參考資料
----

1. ↑  簡采恩靠秋生教精口窒窒學上位

出面網頁
----

* 簡采恩嘅Instagram頁
專業嘅游水帽裝備
**游水帽**（粵拼：jau4 seoi2 mou6），又嗌**泳帽**（wing6 mou6），係游水時帶係頭頂嘅裝備，主要用矽膠或橡膠或氨綸嚟整。佢既可以保持頭髮乾燥，有可以降低向前遊水時嘅阻力，甚至喺長時間游水時，幫頭保温都得。

發展史
---

早期啲泳客為咗保持佢嘅髮型一致而用咗簡單嘅頭髮網嚟保護秀髮。直到1883年，橡膠游水帽開始正式面世，雖然嗰時介紹游水帽會成為時尚設備，但材質好重，一度冇乜人知。直到1920年代初改用輕啲嘅橡膠乳材質先至有人知，嗰時冚嘅範圍介乎穆斯林佬噉摟頭摟髻同飛行員頭頂帶嘅帽之間，但下巴有條扣響度。隨後無耐變成用橡膠整。1940年代由於戰亂關係，加上多數橡膠用嗮喺軍事，所以游水帽變成奢侈品。不過有位有游水帽嘅女仔嚟保護佢啲秀髮，後嚟有好多女仔費事游完水之後搞亂嗮髮型，加上嗰時電髮要使好多錢，所以班女仔諗住有佢哋嘅游水帽嚟保護佢啲秀髮。隨住時尚業喺1950年代開始發展，1960年代出現咗好多帶色彩同好多花紋圖案嘅游水帽，加上材質變薄咗，而且下邊條扣都冇咗，所以越嚟越多人用。

1960年代尾到1970年代初，由於男仔嘅長髮髮型令泳池啲水質堪憂，所以管理人員開始修改規定，話長髮啲人一定要帶游水帽落去游水。從而1970年代初，游水帽跌出時尚界，一度淪落為普通裝備。到咗1980～1990年代，由於全球各地興起室內泳池，專業嘅游水裝備亦開始興起，所以游水帽亦重新開始流行。

作用
--

而家啲泳場，好少甚至見唔到唔帶泳帽啲泳客落去游水。
保護頭髮
泳池啲水用氯消毒過，因為氯會整損部分頭髮甚至出現乾枯變黃。重可以唔畀長髮喺水猛咁飄，甚至被扯甩。冬泳時可以幫頭部保温。

減少甩髮
既防止塞住泳池嘅水循環系統，又防止游水嗰時手扯到人哋嘅頭髮，甚至防止自己甩嘅頭髮周圍都係。

方便救生
顏色比較明顯嘅游水帽好易吸引眼球同埋方便救援工作。若果有帶住游水帽啲泳客遇溺，救生員會第一時間做反應去救。

減少阻力
游水帽可以減少水對頭髮嘅阻力。

連出去
---

* Speedo.com
* The History of the Swim Cap Trails.com
* Swimming Caps History Natural-Swimmer
* 泳帽有咩作用?  YAHOO!知識+

| * 睇
* 傾
* 改
游水裝備 |
| --- |
| 女仔嘅游水裝 | 一件頭 · 比堅尼 · 坦堅尼 · 單堅尼 · 布堅尼 |
| 男仔嘅游水裝 | 三角游水褲 · 四角游水褲 · 沙灘褲 · T字游水褲 · 長髀游水褲 |
| 男女都啱用嘅游水裝 | 鯊魚皮游水衫 · 全身游水裝 |
| 其它用具 | 游水氼鏡 · 游水帽 · 鼻夾 · 耳塞 · 面堅尼 · 氼水氼鏡 |
| 訓練裝備 | 游水泡 · 浮板 · 游水拳套 · 救生膊圈 · 游水腳蹼 · 摦手板 · 游水腳夾 |
《**一舞傾城**》（英文：Night Beauties）係香港電視廣播有限公司攝製嘅電視劇。陣容包括陳法蓉、姚子羚、唐文龍、楊明同蔡潔做主演，仲有陳星妤、文凱玲、鄺潔楹、莊鍶敏、傅嘉莉、莊思明、趙碩之、關楚耀同高鈞賢一齊演出。呢個劇嘅製作人係王晶，監製係鍾少雄。

呢部劇係2022年香港國際影視展推介嘅劇集之一，同埋係TVB傳承·狂歡55節目博覽2023八部劇集之一。

呢部劇係TVB旗下77工作室推出嘅第二部劇集。喺台灣，呢部劇會喺KKTV同MyVideo上架，而且喺2023年5月15日起會同步更新。喺北美地區，TVB官方串流平台TVBAnywhere North America亦會喺2023年5月15日起同步更新呢部劇。

故事大綱
----

呢部劇以1980年代同1990年代嘅香港為背景，主要場景設定喺九龍尖沙咀東嘅「萬國城夜總會」。喺當時嘅香港，經濟蓬勃發展，股市大漲，娛樂場所繁榮，人來人往，拼命賺錢。夜總會以大企業嘅方式經營，從原本嘅不潔之所演變成高級交際場所。萬國城夜總會被譽為東南亞第一，除咗經營夜總會之外，仲有時鐘酒店、日式餐廳、美髮沙龍、時裝公司等一條龍服務。挑選陪酒小姐非常嚴格，每位被錄取嘅女郎都會接受華麗包裝，令整個「萬國城」充滿著歡笑聲和誘人的身材，成為享樂之地。故事圍繞著古惑仔志飛（楊明飾）同兩位女主角Monica（蔡潔飾）同Michelle（姚子羚飾）之間嘅關係展開。同時，亦涉及到一名臥底見習媽媽同其他舞女嘅故事，將舞廳內外嘅種種人生相帶出來。

外間評價同爭議
-------

有部分意見認為，呢套劇宣揚唔好嘅價值觀，又不停強調賣處，令人三觀崩塌，教壞細路。另外，王晶亦被指控抄襲1989年電視劇《霓虹姊妹花》，劇情裡面嘅陳法蓉過份偉大，好多道具同場景亦同故事設定嘅80年代完全唔符合，甚至出現宜家傢俬嘅狗公仔。

軼事
--

套劇總共22集，但未有跟慣例將最後兩集擺週末播，而係照放禮拜一、二播，係翡翠台極罕見安排一套自製劇喺禮拜二播大結局。

參考
--

1. ↑  〈無綫拍港版《華燈初上》 ！楊明官司未了　獲欽點做男一〉. 原著喺2022-07-16歸檔. 喺2022-05-26搵到.
2. ↑  〈港版《華燈初上》佛山開鏡　楊明陳法蓉超豪伙食曝光〉. 原著喺2022-07-17歸檔. 喺2022-05-26搵到.
3. ↑  〈《3日2夜》女神鄧伊婷確診　被飛出港版《華燈》〉. 原著喺2022-07-16歸檔. 喺2022-05-26搵到.
4. ↑  〈運勢Keep住好　高鈞賢生日接Job狂搵銀〉. 原著喺2022-07-16歸檔. 喺2022-05-26搵到.
5. ↑  《一舞傾城》北美免費在線觀看平台TVBAnywhere North America
6. ↑  〈一舞傾城丨劇情穿崩5大不可思議 王晶被嘲「炒冷飯」似足《霓虹姊妹花》〉. 《Sundaykiss 香港親子育兒資訊共享平台》 (美國英文). 2023-05-22. 喺2023-06-15搵到.
7. ↑  〈一舞傾城丨尖東夜總會變「佛山萬國城」網民驚呆 勸女兒下海刷新三觀：阿媽話教壞細路〉. *www.singtaousa.com* (中文). 2023-05-21. 喺2023-06-15搵到.
8. ↑  网易 (2023-05-22). 〈《一舞倾城》三观崩坏！妈妈劝女儿出来卖,观众崩溃这看了什么剧〉. *www.163.com*. 原著喺2023-06-25歸檔. 喺2023-06-15搵到.

| * 睇
* 傾
* 改
2023年無綫電視劇集 |
| --- |
| 2022年 ← →  |
| 20:00-20:30檔 | 
* 愛·回家之開心速遞

 |
| 20:30-21:30檔 | 
* 有種好男人
* 黃金萬両
* 新四十二章
* 隱形戰隊
* 川內相親#HK
* 玉樓春#OS
* 隱門
* 靈戲逼人

 |
| 21:30-22:30檔 | 
* 輕·功
* 飛狐外傳#HK
* 天龍八部#OS
* 廉政狙擊#
* 女法醫JD#
* 法言人
* 一舞傾城
* 天龍八部#HK
* 在你的冬夜裡閃耀#OS

 |
| # 外購劇 · HK 只限香港境內播出 · OS 只限香港以外播出 |
「美利樓」跳轉嚟呢度。要睇第啲意思，請去【**美利樓 (搞清楚)**】。

「美利兵房」跳轉嚟呢度。要睇第啲意思，請去【**美利兵房 (搞清楚)**】。

**瑪利兵房**係香港香港島中環以前一個兵房，即係家下近金鐘嘅中銀大廈同亞太金融中心塊地。以前裏面嘅瑪利樓，即係今日講嘅美利樓，就係呢個兵房嘅軍官宿舍。

瑪利係指佐治瑪利（George Murray）。佢係香港開埠嗰陣，負責全英國軍事工程。成個中環唔少軍事設施就係用佢個名。當然實際上唔係佢搞，而係皇家工兵軍團（Royal Engineers）嘅哥連臣等人搞。

地點
--

個兵房響花園道同紅棉道之間，依山而建，南高北低，對住維多利亞港。兵就住響南面，軍官住就北面嘅瑪利樓，響皇后大道（家下金鐘道）側邊。

出咗兵房，過咗花園道就係瑪利操場，而過咗皇后大道就係北面兵房（North Barracks），即係後尾威寧頓兵房（Wellington Barracks）。過埋操場，再向家下炮台里走，就係瑪利炮台。過咗威寧頓兵房，之後有瑪利碼頭。

美利樓
---

軍官宿舍最初叫做Officer's Mess。後尾改名做瑪利樓。英軍搬走之後，做過差餉物業估價處。1980年代中，起中銀大廈之前，成棟樓拆散咗收埋，一收就數15年。到咗2002年，就響赤柱起返。家下係餐廳同香港海事博物館。
**三笠宮瑤子女王**（日文：ようこじょおう*Yōko Jōō*，1983年10月25號—）係寬仁親王同信子妃二女，家姐係彬子女王。徽印係星。

經歷
--

瑤子1983年10月25號響東京都涉谷區日本紅十字會醫療中心出世，作為大正天皇直系第3代後人而畀封做「女王」。

佢先後讀咗松濤幼稚園、學習院初等科、學習院女子中等科同埋學習院女子高等科，2006年響學習院女子大學國際文化交流部日本文化學科學士畢業。

2003年10月25號舉行成年禮，照例得到天皇明仁授予二等寶冠勳章（寶冠牡丹章）。

2005年參加關東學生劍術聯盟友好使節團，到法國、德國交流，仲出席埋2005年世界博覽會。響2006年至2012年期間，佢參加各種志願者活動，特別係紅十字會。

當家姐彬子女王留學期間，公務都交畀瑤子女王打理。響2013年佢老豆寬仁死咗一年之後，佢同阿媽信子、家姐彬子女王回歸三笠宮。

佢由細細個開始已經學劍道，依家係劍道五段。佢亦多次出席劍道比賽。依家佢亦係IAUD總裁（IAUD係佢老豆寬仁親王成立）、友愛十字會總裁、東京車展總裁、NPO法人日本Universal Sound Design協會榮譽總裁。

2019年12月11號，佢接待出席德仁天皇即位禮正殿之儀嘅昂山素姬。之後佢訪問緬甸。

2022年2月7號，佢話喉嚨痛，第二日響赤坂御用地接受PCR檢查，結果對肺炎呈陽性反應，當晚就畀送到宮內廳醫院。佢係日本皇室第一位受到感染嘅成員。9號佢畀人轉到東京大學醫學部附屬醫院繼續接受治療。16號病情已經有所改善，所以就出院。

攷
-

1. ↑  〈朝日新聞デジタル：寛仁親王家廃し三笠宮家に合流 逝去1年、當主決まらず - 社會〉. 原著喺2014年2月27號歸檔.
2. ↑  〈「剣道時代」2008年4月号インタビュー記事〉. 原著喺2010-11-02歸檔.
3. ↑  〈饗宴の儀での会話がきっかけに 瑶子さま、ミャンマーへ：朝日新聞デジタル〉. 《朝日新聞デジタル》 (日文). 喺2022-02-27搵到.
4. ↑  日本放送協会. 〈三笠宮瑤子さま 新型コロナに感染確認 皇室で感染確認は初〉. 《NHKニュース》. 喺2022-02-27搵到.
5. ↑  〈コロナで入院の瑶子さまが退院…８日に感染確認、症状は改善 : 皇室 : ニュース〉. 《読売新聞オンライン》 (日文). 2022-02-16. 喺2022-02-27搵到.
石圍塘碼頭
**石圍塘碼頭**（「塘」字有變調，粵拼：sek3 wai4 tong2 maa5 tau4）係廣州一個客運碼頭，喺荔灣區芳村嘅石圍塘火車站東邊冇幾遠嗰度。呢度有過江渡輪可以去到大坦沙同黃沙嗰邊。

史
-

呢個碼頭喺20世紀30——40年代嗰陣，係一個水運碼頭。嗰度成日運蔬菜、日用品同水果等嘅地區，結果噉就搞咗個水上交易市場。佢既係珠江三角洲水上人家嘅買賣、換嘢同補充資源嘅地區，又係搞生活用品同埋生產資料嘅重要集散地。

到咗20世紀50——60年代，由於佢附近冇幾遠就係石圍塘站，嗰時喺廣州往返佛山嘅乘客就喺南方大廈嗰度坐船嚟到呢度，跟住去火車站入面。嗰時重係芳村入面比較繁華嘅地區，喺熱辣辣嘅夏天嗰陣，重可以坐私人客船去到邊度都得。舊時廣州成日食嘅艇仔粥就喺呢度猛咁搞。

2014年11月4號，廣州水上巴士公司取消咗之前喺呢個碼頭停嘅S1線同S3線。之後新出咗一條路線往返石圍塘碼頭。究竟係點解，廣州市客輪公司就話雖然平時呢兩條路線都好多人坐，但係石圍塘站冇乜人上落，佢減少停站係為咗提高路線嘅營運效率。之前有市民話過石圍塘站冇乜人上落，唔使停都得。加上石圍塘附近有又急又窄嘅彎響度同埋好多貨輪行呢度，如估水巴猛咁喺呢度停，甚至會發生撞船事故都有。

航綫
--

 

|  |  |  |
| --- | --- | --- |
| 上一站 | 廣州水上巴士 | 下一站 |
| 坦尾順時針← | **石圍塘**S14線 | 黃沙→逆時針 |
|

附近嘅建築同景點
--------

* 石圍塘火車站

攷
-

* 广州的哪一寸历史角落---石围塘火车站旧址

註
-

1. ↑  广州芳村石围塘的人文历史，越详细越好。 百度知道
2. ↑  广州水巴航线将大规模调整 互聯網檔案館嘅歸檔，歸檔日期2016年3月5號，. 广州本地宝
3. ↑  芳村到廣州塔 坐船將可直達[*失咗效嘅鏈*] 南方網
**星加坡勇士足球會**（粵拼：san1 gaa3 bo1 jung5 si6 zuk1 kau4 wui2）
（簡化字：**星加坡勇士足球俱乐部**；英文：**Warriors F.C.**）；之前叫**星加坡武裝部隊足球會**san1 gaa3 bo1 mou5 zong1 bou6 deoi2 zuk1 kau4 wui2（**星加坡武装部队俱乐部**；**Singapore Armed Forces Football Club**），係星加坡職業足球聯賽嘅一隻職業波隊，又係成個星加坡聯賽入面嘅其中一隻老牌勁隊，佢之前攞過8次星加坡職業足球聯賽嘅冠軍同時，甚至喺佢嘅職業聯賽歷史入面，到而家為止從未跌出過前四。呢個波隊係由星加坡國防部管理，主場喺星加坡西邊嘅蔡厝港體育場。呢個波隊第一次殺入亞洲冠軍盃小組賽係2009年嘅事，嗰時係成個星加坡嘅聯賽入面，第一隻可以入到亞冠正賽階段嘅星加坡足球會。

攞過嘅獎
----

### 聯賽

* 2011年 - 第三位
* 2010年 - 第四位
* 2009年 - **冠軍**
* 2008年 - **冠軍**
* 2007年 - **冠軍**
* 2006年 - **冠軍**
* 2005年 - 亞軍
* 2004年 - 第四位
* 2003年 - 季軍
* 2002年 - **冠軍**
* 2001年 - 亞軍
* 2000年 - **冠軍**
* 1999年 - 季軍
* 1998年 - **冠軍**
* 1997年 - **冠軍**
* 1996年 - 亞軍
上半季：第四位　　下半季：第一位

### 星加坡盃

* 2011年 - 第一輪
* 2010年 - 第一輪
* 2009年 - 第一輪
* 2008年 - **冠軍**
* 2007年 - **冠軍**
* 2006年 - 八強
* 2005年 - 最後四強
* 2004年 - 八強
* 2003年 - 第一輪
* 2002年 - 八強
* 2001年 - 季軍
* 2000年 - 季軍
* 1999年 - **冠軍**
* 1998年 - 季軍
* 1997年 - **冠軍**

### 星加坡聯賽盃

* 2010年 - 八強
* 2009年 - 季軍
* 2008年 - 八強
* 2007年 - *未參加*

### 星加坡足總盃

* 1997年 - 亞軍

### 亞洲冠軍盃

* 2009年 - 小組賽
* 2010年 - 小組賽

喺未出星加坡職業足球聯賽之前（星加坡職業足球聯賽喺1996年先至出現），佢嘅前身團隊就係星加坡國家聯賽最高級別聯賽嘅波隊。曾經攞過1978年、1981年同1986年嘅聯賽冠軍同時，甚至攞過1975年、1984年同1986年嘅星加坡總統盃冠軍。

出面網頁
----

* 星加坡职业足球联赛官网
* 星加坡武装部队FC官网
**帕提穆拉**（印尼文：**Pattimura**，1783年6月8號—1817年12月16號），本名**湯馬士·馬圖勒思**（Thomas Matulessy），係印尼摩鹿加人，1810年之後喺英軍服役，1817年5月率眾反抗荷蘭殖民統治，11月11號畀敵對嘅荷蘭軍隊捉咗，並喺12月被處以絞刑。

生平
--

### 早年

1783年6月8號，帕提穆拉喺印尼摩鹿加羣島嘅沙柏魯阿島出世。佢出生紙上面個名係「湯馬士·馬圖勒思」（Thomas Mattulessi）。佢老竇係法蘭士·馬圖勒思（Frans Matulessi），阿媽係法蘭史娜·提拉海（Fransina Tilahoi），另外佢重有個細佬叫尤哈利斯（Yohanis）。

1810年，原本由荷屬東印度管轄嘅摩鹿加羣島畀英軍佔領。於是帕提穆拉接受咗英軍嘅軍事訓練，並且升到士官長呢個軍階。但去到1814年，英荷兩國喺8月13號簽署咗和約，按照條約規定，英國喺1816年將摩鹿加羣島交返畀荷蘭管治，帕提穆拉亦有參與交接儀式。

之後，荷蘭當局決定解散當地嘅駐軍，但噉做實質上已經違反咗1814年和約；而退咗役嘅帕提穆拉亦對荷蘭不寄厚望：首先係1810年嘅時候，荷蘭當局曾經試過唔出糧畀本地印尼籍嘅基督徒教師，而且荷蘭有可能再搞多次；其次係荷蘭當局喺度討論緊採用紙幣嘅事，但摩鹿加人嘅通用（喺有啲區域甚至係唯一通用嘅）貨幣係安史幣（Alms）。

### 起義

沙柏魯阿島嘅杜史塔特堡
1817年5月14號，沙柏魯阿島爆發反抗荷蘭當局嘅起義，反抗軍奉帕提穆拉做「隊長（*Kapitan*）」。5月15號，由帕提穆拉坐鎮，分隊長薩義德·柏零他（Said Perintah）、安東尼·依霍（Anthony Reebhok）、寶路士·帝哈胡（Paulus Tiahahu），以及帝哈胡個女**瑪莎·基士汀娜・帝哈胡**（Martha Christina Tiahahu）等人各率一支兵馬向杜史塔特要塞發起進攻。5月16號，杜史塔特堡易手。除咗一個五歲細路，反抗軍幾乎殺嗮要塞裡面嘅所有荷蘭人。5月29號，經過一輪商討，帕提穆拉發表咗哈利亞宣言（Haria Proclamation），佢喺宣言度指出，「反抗荷蘭當局令人遺憾」，但「帕提穆拉係摩鹿加人民嘅領袖」。

之後，荷蘭軍先後各派出一支由畢耶士上校（Major Beetjes）同特哈史少尉（Second Lieutenant E. S. de Haas）統率嘅軍隊向杜史塔特要塞進發，但佢哋都畀帕提穆拉成功擊退。而帕提穆拉亦有嘗試攻打哈路庫島嘅澤蘭狄亞堡（Fort Zeelandia），但唔成功。

### 結局

到咗11月11號，由於帕提穆拉嘅盟友，酋長柏提·阿空（Pati Akoon）同圖旺阿骨打（Tuwanakotta）倒戈一擊，帕提穆拉喺北摩鹿加嘅斯里梭利（Siri Sori）畀荷軍生擒，而杜史塔特堡亦告陷落，起義失敗。

12月16號，荷蘭當局喺安汶嘅紐維多利亞堡（Niew Victoria Fort）將帕提穆拉同部下安東尼·依霍、薩義德·柏零他同埋菲利浦·拉圖馬希那（Philip Latumahina）四個一齊處以絞刑。

影響
--

印喺1000蚊度嘅帕提穆拉
雖然帕提穆拉領導嘅起義為時短暫，但佢嘅事蹟成為摩鹿加羣島獨立同埋印尼愛國主義嘅精神象徵。印尼嘅第一任總統蘇卡諾話「帕提穆拉係一個偉大嘅愛國者」；第二任總統蘇哈托喺1973年11月6號簽署總統令87/TK，追封帕提穆拉做「印尼國家英雄」。帕提穆拉向杜史塔特堡發起攻擊嘅5月15號定為「帕提穆拉日」。2000年，印尼發行1000盧比嘅新紙鈔，上面印嘅就係帕提穆拉嘅畫像。

註
-

1. 1 2 3 4  Ajisaka & Damayanti 2010, p. 9
2. 1 2  Poesponegoro & Notosusanto 1992, p. 183
3. ↑  Sudarmanto 2007, p. 198
4. 1 2  Sudarmanto 2007, p. 199
5. ↑  Aritonang & Steenbrink 2008, p. 385
6. ↑  Kusumaputra, Adhi (9 November 2009).
7. ↑  Sudarmanto 2007, p. 200
8. 1 2  Ajisaka & Damayanti 2010, p. 10
9. ↑  Sudarmanto 2007, p. 201
10. ↑  Lundry 2009, p. 129
11. 1 2  Lundry 2009, p. 37
12. ↑  Lundry 2009, p. 131
13. ↑  Cuhaj 2004, p. 500

攷
-

* Aritonang, Jan; Steenbrink, Karel (2008). *A History of Christianity in Indonesia*. Studies in Christian mission **35**. Leiden: Brill. ISBN 978-1-109-18566-9.
* Cuhaj, George (2004). *Standard Catalog of World Paper Money.* *Volume 3, Modern Issues 1961-Date*. Iola: Krause Publications. ISBN 978-0-87349-800-5.
* Ajisaka, Arya; Damayanti, Dewi (2010). *Mengenal Pahlawan Indonesia* [*Knowing Indonesian Heroes*] (in Indonesian) (Revised ed.). Jakarta: Kawan Pustaka. ISBN 978-979-757-430-7.
* Lundry, Chris (2009). *Separatism and State Cohesion in Eastern Indonesia*. Ann Arbor: Arizona State University. ISBN 978-1-109-18566-9.
* Poesponegoro, Marwati Djoened; Notosusanto, Nugroho (1992). *Sejarah Nasional Indonesia: Nusantara di Abad ke-18 dan ke-19* [*Indonesia's National History: Nusantara in 18th and 19th Century*] (in Indonesian) **4**. Jakarta: Balai Pustaka. ISBN 978-979-407-410-7.
* Sudarmanto, J. B. (2007). *Jejak-Jejak Pahlawan: Perekat Kesatuan Bangsa Indonesia* [*Footsteps of Heroes: Uniters of the Indonesian People*] (in Indonesian). Jakarta: Gramedia Widiasarana Indonesia. ISBN 978-979-759-716-0.
一間位於香港中環嘅涼茶鋪
**涼茶**係喺廣東一帶好流行嘅嘢飲。

廣東一帶地方嘅天氣係屬於典型嘅亞熱帶氣候，夏天好熱，多雨又潮濕，水質就偏向燥熱，而且夏天嘅炎熱時間比較長，再加埋廣東人鍾意食啲煎炒燥熱嘅嘢食，又習慣夜瞓。因為天氣又熱又潮濕，再加埋飲食唔啱，同瞓唔夠等等嘅原因，好容易令人熱氣，所以民間就流行用啲藥性寒涼，消暑解毒嘅中草藥，煲水嚟飲。呢啲各式各樣嘅藥飲就叫做「涼茶」。涼茶可以消除夏天人體裏面嘅暑氣，同冬天乾燥引起嘅喉嚨痛等嘅疾。有甜嘅、酸嘅、苦嘅涼茶，款式多多。

涼茶係有好多唔同嘅種類，其實每個屋企都有佢自己稍為唔同嘅配方。

常見嘅涼茶有廿四味、五花茶、雪梨茶、感冒茶等等。喺廣州、香港、澳門等等嘅地方甚至有專門賣涼茶嘅舖頭。有啲喺廣州嘅涼茶舖更加係有超過一百五十年歷史，喺香港亦有唔少五、六十年歷史嘅涼茶舖。而近呢十幾廿年亦都有集團將涼茶包裝成紙包或者罐裝飲品嚟賣，好似王老吉涼茶咁。

傳統上，涼茶要喺灘凍咗之後先飲。而一般嘅涼茶都係接近黑色嘅，而涼茶嘅味道多數係苦中帶甘。

經粵、港、澳三地政府喺2006年2月努力爭取，涼茶獲中國國務院列為518種「國家級非物質文化遺產」之一。

唔同嘅涼茶種類
-------

涼茶發展到而家，大致可分為以下三種類型：

### 傳統涼茶

傳統嘅涼茶多數係深啡色，飲落苦澀，多數有埋藥用性質。所以俗語都有話「苦口良藥」。但係多數人係唔會無端端飲啲傳統涼茶。當啲人有啲乜頭暈身㷫，感冒發燒，周身骨痛，喉嚨痛等等情況，先會飲啲對症下藥嘅涼茶。

傳統涼茶，多數歷史比較悠久，配方多數嚟自民間，有啲亦自稱係祖傳古方，好似黃振龍㿀痧涼茶，聽講已經有八十幾年歷史，係袓傳古方，可以醫全身酸痛、皮膚班塊石疹點等嘅病，但呢隻涼茶藥性偏寒，年老體弱、氣血兩種虛者同孕婦都係唔太適合飲嘅，佢嘅藥方係由火炭母、淡竹葉、崗梅根、金錢草、大頭陳、救必應、鑑銀盤、五指柑等等組成。

#### 廣州王老吉涼茶

廣州王老吉涼茶係由崗梅根、木蝴蝶、火炭毋、金錢草、布渣葉、淡竹葉、金沙籐、五指柑、山芝麻、金櫻根十味藥組成，呢啲藥大多數都係廣東民間嘅草藥，功效係清熱解暑等等。對發熱、喉痛、聲沙、口苦尿黃，泄瀉、腹痛等等嘅胃腸濕熱病都有用。

#### 香港廿四味涼茶

據調查香港廿四味涼茶未必係由二十四組唔同嘅藥組成，有啲實際上用咗三十幾種藥嚟做添，但啲人多數通稱佢做二十四味涼茶，佢有清熱去濕作用，對外感風熱、發熱喉痛，咽喉過多長期熬夜而引起嘅唔適服都有作用。

### 保健涼茶

呢類涼茶同傳統涼茶有啲唔同，佢唔係專門針對某一種病，而係適合所有健康嘅人飲，有清熱消暑等嘅保健作用，同時，佢嘅顏色偏淡，味道冇咁苦澀，多數會有甘甜嘅味道，所以比較受歡迎，好似羅漢果五茶花、菊花雪梨茶同銀菊露，可以防止肺燥咳嗽，或者肝火眼痛，或者唔易中暑，從而起到保健預防嘅作用。

劑型
--

涼茶嘅劑型發展到今日，已經變成多種多樣，最初淨係有涼茶劑型，佢係由藥物磨粉同粘合劑混合而成嘅一種固體製劑，飲時用熱水泡汁代茶飲用，所以又叫做茶劑，形狀多數係小方塊形或者長方塊形，出面用紙合包住，好似甘和茶、合仔茶同午時茶等。之後亦都有啲做成湯劑嘅，即買即飲，呢種劑型到而家仍然比較普遍，近嚟重發展到沖劑型、易拉罐型同茶包型等等。

香港連鎖式涼茶舖／品牌
-----------

喺香港，由於涼茶好廣受歡迎，所以亦衍生咗一啲連鎖式涼茶舖同品牌，例如係養和堂、海天堂、鴻福堂等。除咗有涼茶舖外，佢哋亦透過超市等渠道售賣枝裝涼茶。

連出去
---

* 閒話涼茶
* 涼茶榮升國家文化遺產—明報新聞網
學校正門
 **佛山市石門中學**（粵拼：fat6 saan1 si5 sek6 mun4 zung1 hok6）
係中國廣東佛山嘅一間中學，喺1932年開辦，位置喺南海區大瀝鎮北環路，隔籬係珠江邊。而家屬石門教育集團。佢既係一間歷史悠久嘅名牌花園學校，又係廣東省第一批省一級學校。

名
-

學校之所以叫「石門」，係因為佢喺石門山附近。石門山同風林嶺合掌形成一個峽谷，喺小北江嘅出口道，個樣睇落去好似兩棟打開嘅門，江底橫貫一條石脈，秋冬潦水盡時，隱約可見。「陽春三月望蜃樓，返照石門在九秋」，呢句係古代留低嘅一句民間諺語，講嘅係農歷春末秋初，可以喺石門山嘅附近有時見到雨後天晴出嘅海市蜃樓奇景，又叫「石門返照」，係古代廣州羊城八景之一，學校攞「石門返照」嘅意思改名做「石門中學」。

校服色
---

|  |
| --- |
| 佛山市石門中學嘅校服 |
|  |  |  |  |

短袖
* 高中：
衫：　，袖口同領有　　　相間嘅邊，左右對稱，有領冇紐扣。
褲：純
* 初中：
衫：　，袖口同領有　　　相間嘅邊，左右對稱，有領冇紐扣。
褲：純

長袖
* 衫：　　　相間。領　，袖口　。兩袖中間位有　底色中間套住　三角圖案；兩袖近膊頭位有　嘅圖案。正面同背面都係上　下　，兩色之間有鈍角V字分界。
* 褲：
高中：　，兩邊有　嘅三角形但中間位有兩條相平行嘅　幼線。
初中：　，兩邊有三條平行嘅　線（中間粗兩邊幼）。

對外交流
----

讓石門走向世界，讓世界走進石門，讓石中學子成為國際人才。

頻繁嘅國際交流為石中學生成為國際視野人才搶佔先機。石門中學有同發達國家進行教育交流嘅成熟條件同機會，呢啲都係喺廣東省屈指可數嘅。譬如，石中係佛山市中兩個加入中國國際文化交流協會嘅單位之一，每年都有一批學生被派去世界各地進行文化交流。從2005年到而家，石門中學已經有40多名學生被派往或將被派往美國、法國、德國、意大利、挪威、墨西哥、巴西等地進行為期十個月嘅學習同交流。喺派出學生嘅同時，都接待咗15名嚟自德國、法國、意大利、瑞士、波利維亞、日本、泰國等國嘅學生嚟我校進行學習同交流。目前石門中學係廣東省參加AFS項目活動之中派出同接待學生最多嘅學校之一。

校園文化
----

* 校風：從嚴要求，全面發展，勤教勤學，開拓進取
* 校訓：任重道遠，毋忘奮鬥
* 學生優良傳統：尊師，愛校，勤學，儉樸
* 石中人精神：科學，協作，拼搏

歷任校長
----


|  |  |
| --- | --- |
| 李景宗（1933年春-1938年、1946年秋-1949年）
鄒文挺（副校長）（1953.3-1953.10 ）
呂任遠（1953.10-1955.7 ）
謝日華（1955.8-1962.7、1978.8-1985.7 ）
蟻振讓（副校長）（1962.8-1968.6 ）
陳家政（革委會主任）（1968.6-1969.3 ）
吳燦禧（革委會主任）（1971.3-1975.11） | 馮魯（革委會主任）（1975.12-1978.9）
何維孜（1985.8-1995.3）
黃煉和（1995.3-1998.6）
盧志華（1998.6-2001.12）
杜尚強（2001.12—2005.2）
溫偉平（2005.2—2008.7）
盤文健 （2008.9—而家）
  |

獅山校區
----

石門中學嘅獅山校區改咗名做「南海區石門高級中學」喺2003年3月開辦，係南海區嘅直屬公辦高中、首批全國300所特色高中培育學校、首批廣東省青少年科學教育特色學校同埋廣東省一級學校。

網址
--

* 官方網站
唔好同**中華人民共和國最高領導人**搞亂。
**中華人民共和國主席**，喺中國大陸入面同港澳地區一般就咁叫**國家主席**，係中華人民共和國掛名嘅國家元首，由全國人民代表大會選出，職責係代表中國從事外交活動。不過，國家主席基本上冇出現多過一個候選人，而該候選人實際上由中共中央政治局提名。任期5年，最多連任一屆。

中國國家主席喺1954年設立，前身係中央人民政府委員會。1968年劉少奇被打倒後國家主席職務懸空，由國家副主席董必武同埋宋慶齡兩個人代理。到咗1975年第四屆全國人大修憲廢除國家主席同副主席，1982年第四部憲法又有返。而家國家主席係習近平，喺2013年3月嘅第十二屆全國人大上面當選。

權力變化
----

1954年第一屆全國人大通過嘅《中華人民共和國憲法》規定國家主席主持最高國務會議兼任國防委員會主席，有行政權同名義上嘅軍權，屬於有實權嘅職務。1982年訂嘅第四部憲法雖然重新設立國家主席職位，不過大幅削減主席嘅職權。憲法第三章第二節規定：「根據全國人大同佢嘅常委會決定」公布法律、任免國務院總理同埋國務院人員、特赦、宣布緊急狀態、動員、授國家勳章；代表中國做國事，「根據全國人大常委會決定」派遣同叫返駐外國全權代表，批准同埋廢除國際條約同埋重要協定。冇咗獨立嘅權力，而名義上嘅兵權就畀咗國家中央軍事委員會。

而家國家主席冇實權，係「虛位元首」，只係國家最高代表，同埋全國人大同常委會嘅發布機。不過自從江澤民開始，由中共中央總書記同中央軍委主席兼任，通過黨軍最高領導人兼任又成為咗實權元首。中華人民共和國主席係中國嘅代表，對外交往上面領導人一般會用國家主席嘅身份，對內多數用總書記身份，對軍隊就用軍委主席身份。

排名變化
----

因為做緊中國共產黨中央委員會主席（黨主席），所以毛澤東做國家主席嗰陣喺黨內嘅排名係首位。到1959年劉少奇接國家主席嗰時，佢係排名第一嘅中共中央副主席，黨內地位僅次於黨主席毛澤東名列第二。文化大革命爆發之後，劉少奇嘅排名跌到落第八，跟住被開除出黨。李先念做國家主席嗰陣，喺中央政治局常委入面排名第五，甚至排喺國務院總理後面。到咗楊尚昆做國家主席嗰時，佢冇入到政治局常委會，但係同其他領導人同時列席就排名第三，僅次於總書記趙紫陽同領導人鄧小平。從1993年江澤民以中共中央總書記身份兼任國家主席開始，國家主席喺事隔34年之後再次排名黨內首位。

歷任主席
----

### 中央人民政府主席

* 毛澤東（1949年－1954年）

### 中華人民共和國主席

1. 毛澤東（1954年－1959年）
2. 劉少奇（1959年－1968年）
	* 董必武（代主席：1972-75年）
	* 宋慶齡（名譽主席：1981年）
3. 李先念（1983年－1988年）
4. 楊尚昆（1988年－1993年）
5. 江澤民（1993年－2003年）
6. 胡錦濤（2003年－2013年）
7. 習近平（2013年－）

註
-

1. ↑  中國憲法第62條
搵緊日本嘅妖怪嘅話，請睇〈**人面樹 (妖怪)**〉。
  唔好同**仁面仔**搞亂。

| How to read a taxoboxHow to read a taxobox**人面樹** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
| （未分級） | II類真薔薇分支 eurosids II |
|
|
| 目 | 無患子目 Sapindales |
|
|
|
|
|
|
|
|
| 科 | 漆樹科 Anacardiaceae |
|
|
|
|
|
| 屬 | 人面子屬 *Dracontomelon* |
|
|
|
|
|
|
|
| 種 | **人面樹 *D. duperreanum*** |
|

 |
|
| 二元學名 |
| ***Dracontomelon duperreanum***Pierre |
|
|
|
|
|
|
|
|
|
|
|
|
|
|
|

**人面樹**（粵拼：jan4 min6 syu6；學名：*Dracontomelon duperreanum*）；又叫**人面果**（jan4 min6 gwo2）、**仁面果**（jan4 min6 gwo2）、**銀蓮果**（ngan4 lin4 gwo2）、**仁稔**（粵拼：ngan4 nim2）；佢係漆樹科人面子屬嘅常綠大喬木，原產地喺中國嘅廣東、廣西、雲南地區。呢種樹係鄉土樹種。

形態
--

呢樖嘢嘅枝葉都好多下，而且佢遮住陽光嘅效果方面，可以同榕樹有得鬥喇。佢一般有廿幾米高到，而樹葉方面，一般係羽狀複葉品種，樹冠係圓形，而幼枝有條紋兼披住灰色絨毛響度。而佢啲花係白色，開完花之後有果出，而佢啲果喺熱辣辣天氣嗰時先變黃，每年7——8月份結果，重可以食得，而果嘅樣係扁嘅波形，味道係酸甜，但係啲核有窿響度，好似個人面噉。

用途
--

人面樹嘅果係可以用嚟加工成蜜餞同果醬。而佢嘅根皮、果實同埋樹葉都可以入藥。

### 藥用價值


| 部位 | 中藥名 | 用嚟醫 |
| --- | --- | --- |
| 樹葉 | 人面葉 | 爛瘡，褥瘡。 |
| 果實 | 人面果 | 食得唔好，熱病口渴，醉酒，咽喉腫痛，風毒瘡、痕。 |
| 根皮 | 人面根皮 | 乳癰。 |

出面網頁
----

* 昆明植物研究所. 〈人面子〉. 《《中国高等植物数据库全库》》. 中国科学院微生物研究所. 喺2009-02-21搵到.
* 人面子, Renmianzi 藥用植物圖像數據庫 (香港浸會大學中醫藥學院) （繁體中文）（英文）
聚龍村嘅亭同牌坊
**聚龍村**（粵拼：zeoi6 lung4 cyun1）係廣東廣州嘅一條村，舊底屬番禺縣崇文社（堡），而家屬荔灣區芳村沖口街道。清末開村，世居村民姓鄺。

史
-

聚龍村村民姓鄺，原籍廣東台山縣蒼下村。清末，蒼下鄺氏族​​人鄺伍臣睇啱咗番禺縣崇文社大涌口附近笪地，同族人夾份買落，喺光緒五年（1879年） 開始起屋。有傳打樁嗰陣，紅砂岩層有水湧出來，風水佬就話呢個係「龍出血」，於是乎起名叫「聚龍」。

清代，聚龍村屬番禺縣茭塘司崇文社（堡）。中華民國時期，屬廣州市崇文區。1949年之後，屬廣州市芳村區。1954年， 屬廣州市芳村鎮。1961年，屬芳村區涌口街。1962年，屬廣州市郊區芳村道。1987年，屬芳村區涌口街。2005年，芳村區併入荔灣區，聚龍村屬荔灣區涌口街道聚龍社區，直到家時。

佈局
--

聚龍村係典型嘅梳式佈局，21座傳統民居排列整齊、方正，東西長117米，南北深63米。聚龍村外圍原先有3米咁高嘅牆，仲有東西炮樓，村口門樓上高嵌住清末進士姚沛寫嘅「聚龍村」匾。有一個書舍。村入邊有兩條大路、七條巷仔。路邊種花種樹，有石檯石凳。

建築
--

聚龍村民居嘅牆體、屋頂、影壁、水井、神樓同裝飾構建融合咗地域、政治、信仰、宗教、種族同藝術等等好多種文化元素。民居都係典型三間兩廊式廣府民居，坐北向南，磚木結構，硬山頂，碌灰筒瓦，青磚牆，花崗岩石腳。西邊係1914年新起嘅21號民居，自成一路。條村原先嘅21間民居，門牌聚龍村11號、15號嘅民居喺1930年代冧咗。

攷
-

1. 1 2 3  廣州市荔灣區地方誌編纂委員會辦公室 (2017). 〈聚龍村〉. 《廣東省自然村落歷史人文調查（荔灣區）》. p. 162-165.

連出去
---

* 廣州聚龍古村，西關大屋外的另一種美 每日頭條
* 高樓大廈中的「老廣州」——聚龍古村 壹讀
**郝海東**（英文：**Hao Haidong**，1970年5月9號—）係山東青島人，中華人民共和國退役足球員，曾經效力於八一同大連實德兩間足球會，亦曾經多次入選中國國家男子足球隊。現居西班牙。

美東時間2020年6月3號（北京時間2020年6月4號），郝海東喺互聯網發表「新中國聯邦宣言」，隨後喺中國大陸畀全網封殺。

宣布成立「新中國聯邦」
-----------

2020年，郝海東因被指支持方方而陷入輿論戰。同年6月4號，根據德國之聲報導，郝海東喺當日同「爆料革命」發起者郭文貴同美國白宮前戰略顧問班農等共同宣布成立「新中國聯邦」，同時郝海東宣讀咗「新中國聯邦宣言」並聲稱要「消滅中共」。截至德國之聲發稿嘅時候，郝海東嘅新浪微博賬戶遭到封號。另有兩家中國大陸媒體虎撲同《體壇週報》喺當日譴責郝海東發表嚴重損害中國主權嘅言論，並由即日起禁止報導同討論一切有關郝海東嘅內容。佢個仔郝潤澤嘅微博亦因為有大量網民留言「太子殿下」、「聯邦太子」等稱呼後同樣畀封殺。另有媒體報導稱，郝潤澤任職後衛嘅尼什拉德尼奇基足球會喺單嘢發生後冇幾耐就將佢炒。郝海東同老婆葉釗穎喺六月中接受香港蘋果日報專訪，談及自己要成立「新中國聯邦」嘅原因，係其喺2019年10月到香港旅遊時目睹反送中運動，睇到數以萬計嘅香港人有序遊行，就遭到港府同中共打擊，就好似六四事件重演，令其悲憤不已，因而決意同中共決裂。法國國際廣播電台亦對郝海東接受港媒專訪進行咗報導。

個人榮譽
----

郝海東曾被評為1998年「中國足球先生」。

參考
--

1. ↑  〈中国退休足球名将郝海东‧号召推翻中共微博被封号〉. *www.sinchew.com.my*. 喺2021-08-02搵到.
2. ↑  〈中国足球名将郝海东六四之日挑战中共〉. 《RFI - 法国国际广播电台》 (簡體中文). 2020-06-04. 喺2021-08-02搵到.
3. ↑  〈倡「新中國聯邦」 前國腳郝海東微博被封 - 20200605 - 要聞〉. 《每日明報》. 喺2021-08-02搵到.
4. ↑  Welle (www.dw.com), Deutsche. 〈年过半百"郝大炮"：虽千万人 吾往矣 | DW | 09.05.2020〉. *DW.COM* (中國中文). 喺2021-08-02搵到.
5. ↑  (www.dw.com), Deutsche Welle. 〈六四当天郝海东宣读"新中国"成立宣言 | DW | 04.06.2020〉. *DW.COM* (中文). 喺2021-08-02搵到.
6. ↑  多维新闻 (2020-06-04). 〈中国足球名宿郝海东涉政治言论引热议[图]｜多维新闻｜中国〉. 《多维新闻》 (簡體中文). 喺2021-08-02搵到.
7. ↑  〈陸前球星起義 呼籲消滅中共〉. 《台灣大紀元》 (臺灣中文). 喺2021-08-02搵到.
8. ↑  〈有內幕？中國退休足球名將郝海東宣布「滅共」後 傳兒子遭球隊解僱 | 國際〉. 《新頭殼 Newtalk》 (中文). 2020-06-08. 喺2021-08-02搵到.
9. ↑  〈郝海东接受港媒专访"目睹反送中运动遭到打击犹如六四令人悲愤"〉. 《RFI - 法国国际广播电台》 (簡體中文). 2020-06-20. 喺2021-08-02搵到.
**郝柏村**（1919年8月8號—2020年3月30號），字**伯春**，江蘇鹽城人，中華民國陸軍一級上將，做過行政院院長、國防部長，參謀總長等職。前臺北市長郝龍斌係佢嘅仔。

生平
--

郝柏村喺陸軍官校十二期砲科畢業，隨即加入抗日戰爭，參加過1938年嘅廣州嘅役同埋1939年嘅皖南戰役。後又隨孫立人所率領嘅中國遠徵軍38師赴緬甸作戰，兵敗後退入印度休整。1948年喺國共內戰嘅遼西會戰（遼瀋戰役）期間，佢從錦州前線被召回，成為蔣介石嘅侍從官。臺灣前國防部長郭寄嶠上將係佢嘅外父。

1958年金門砲戰（八二三砲戰）發生時喺金門擔任第9師師長，奉命率部戍守小金門（烈嶼）有功，因而獲頒雲麾勳章同虎字榮譽旗，並升任金門防衛司令部司令。1977年4月，晉升陸軍二級上將，調升國防部副參謀總長。1978年6月，掌陸軍總司令。1981年12月由蔣經國總統晉任一級上將，並調升國防部參謀總長，在職八年。參謀總長原來兩年一任，因種種特殊情況一再延任，成為歷任在職最久嘅參謀總長。

行政院長
----

### 軍人進入行政院體系

1988年李登輝繼任總統後為咗安撫國軍[未記出處或冇根據]，逐漸減少郝嘅軍事影響[未記出處或冇根據]，先喺1989年升郝做國防部長，後又為咗使喺國民黨黨部內有好大影響力嘅行政院長李煥去職，喺1990年提名郝做行政院長，獲得立法院表決同意，當時稱為「李郝體制」。但係亦引起部份媒體對佢嘅軍人身份嘅撻伐，譬如《首都早報》就以鬥大頭版《屌！反對軍人組閣》為題，作家苦苓（王裕仁）亦以「國嘅將亡，必有ⅩⅩ」為由宣佈「停筆七七四十九天」。1990年5月19號，民主進步黨甚至發起「反軍人干政大遊行」，但國民黨則以美國艾森豪威爾嘅例子反駁，認為郝柏村組閣係軍人從政，而唔係軍人干政。

雖然郝為咗接行政院長放棄一級上將嘅終身頭銜，但係重係被民主進步黨認為係軍人干政，發起遊行反對。當時擔任立法委員嘅陳水扁亦曾喺質詢郝柏村時當場翻枱抗議，重曾因六年國建跳票嘅問題嚮佢掟紙條而被架走。除咗被民進黨立委喺統獨問題上圍攻之外，李登輝喺立法院內嘅代言人——「集思會」嘅立委雖然同係國民黨籍，但係經常同郝柏村對抗。幫郝護航嘅，只有軍係立委同埋新黨嘅前身「新國民黨連線」嘅立委等人。

### 行政院長嘅副署權

由於李登輝同郝柏村對兩岸關係同政策嘅睇法唔同，有時郝會利用行政院長嘅副署權同李交涉。譬如蔣仲苓升一級上將案。由於蔣氏已屆退役年齡，而李企圖以升蔣氏做一級上將加以留用，但郝柏村等人以蔣經國生前嘅制度來反對。原來蔣緯國生前定下嘅制度，凡升一級上將者，必須曾任參謀總長或有重大戰功，但蔣氏無以上條件，連蔣經國自己亦因係無以上條件而拒升一級上將。結果，李登輝唔再勉強升蔣氏為一級上將。

### 軍事會議

郝柏村約同國防部長召開軍事匯報，本來行政院長召國防部長開會係合法嘅，但係被民進黨立委譏係召開軍事會議，企圖奪去總統嘅軍事統帥權。引來民進黨嘅大打抨擊。當時擔任民進黨立委嘅葉菊蘭被問同埋佢嘅指控郝柏村召開軍事會議企圖政變嘅消息來源時，甚至表示係佢嘅先夫鄭南榕託夢告知。

郝柏村嘅回應係：「呢個係屬於軍政範圍內嘅事，國防部長要用幾多裝備、幾多軍隊、花幾多錢，呢啲事我應該知道呀！又唔歸我職權嘅軍令範圍，我所做所為並無逾權啊！」

對於輿論嘅指責，郝柏村嚮總統府聯絡，希望李登輝親自解釋，但係得唔到回應。喺總統府例行記者會上，發言人引述李登輝喺8月1號接見軍事將領嘅談話中話：「每一個人都應該對國傢效忠，呢個係一個新方嚮，同時，我哋做任何事情唔好睇人，要睇國家。」

當時李登輝請就快生日嘅郝柏村食飯之後，郝柏村話：「表面上請我吃飯，但對我嘅所作所為卻唔認同，要揾機會解釋，又唔理唔睬，重喺記者會上修理我一餐，呢個係什麼肝膽相照琺後來我嚮李總統解釋，佢又認為我無錯。」所以，郝柏村話「嗰個係表面嘅，假嘅。」

郝柏村話：「軍令係統係從德國學來嘅，當時德國各地都由皇子做司令官，但係有關作戰嘅事，皇子未必精通，因此都由參謀長擔任發號司令。」「我第啲事或者唔得，只有軍事方面較專業，我參於會議，貢獻啲意見有乜唔妥，而且呢啲都屬於軍政範圍。」

### 辭職

1992年立法院改選，國民黨重大挫敗。雖然國民黨黨內對提名同埋選舉上刻意杯葛以同埋提名另一候選人來同新國民黨連線嘅立委對抗。但喺黃復興黨部自行配票下，集思會立委大幅落選，喺民意支持下新國民黨連線嘅立委，譬如王建煊、趙少康等高票當選。

李登輝以行政院嚮立法院負責係名迫郝柏村辭職，但郝柏村堅持要喺國民黨中常會通過。1993年國民大會閉幕時，民進黨國代同一啲國民黨國代大呼郝柏村下臺，郝唔肯受屈，喺度高呼「中華民國萬歲，消滅臺獨」後宣佈辭職。

1993年8月喺國民黨黨代表大會中，被推舉爲國民黨副主蓆，同副總統李元簇、司法院長林洋港、新任嘅行政院長連戰並列。

1996年退出國民黨，並同林洋港拍檔參選總統，獲得一百六十萬票，喺四組參選人中列第三位。2005年2月6號國民黨主動恢復佢嘅黨籍，並聘任爲中央評議委員會（中評委）主蓆團主席。

註
-

1. ↑  中央日報，《歷史唔能誤導　真相唔能扭曲─專訪前行政院長郝柏村》。
2. ↑  原《中華民國憲法》第三十七條：「總統依法公佈法律，發佈命令，須經行政院長嘅副署，或行政院長同埋有關部會首長嘅副署。」已喺1994年修憲取消。

參考
--

* 《無愧——郝柏村嘅政治之旅》，王力行。臺北市：天下文化出版社，1994年出版。 ISBN 957-621-201-4
* 《八年參謀總長日記》，郝柏村。臺北市：天下文化出版社，2000年出版。 ISBN 957-621-638-9
* 《梁肅戎先生訪談錄》，國史館

參閱
--

* 1996年中華民國總統大選
* 郝龍斌（郝柏村嘅仔）


|
|  |
| 官銜 |
|
| 前任：**宋長誌** | **中華民國參謀總長**1981年—1989年 | 繼任：**陳燊齡** |
| 前任：**鄭係元** | **中華民國國防部長**1989年—1990年 | 繼任：**陳履安** |
| 前任：**李煥** | **中華民國行政院長**1990年6月1號—[1993年2月26號 | 繼任：**連戰** |
純粹聚氯乙烯粉末
聚氯乙烯膠喉
分子模型
**聚氯乙烯**，塑膠一種，合成樹脂一類，亦歸入有機合化物。世界塑膠生產量，排第三多，喺聚乙烯、聚丙烯之後。顧名思義，佢由氯乙烯聚合而成。氯乙烯同乙烯似，分別在於其中氫原子畀氯原子代替。聚合反應為加成聚合反應，氯乙烯中雙鍵打開化成單鍵，兩邊同其他氯乙烯分子化合。

聚氯乙烯有軟有硬，本身聚合會出硬。若果過程加咗塑化劑，就會出軟。塑化劑多數用鄰苯二甲酸酯。硬者做門、窗、喉管、樽都得。軟者做軟管、電綫絕緣、仿真皮、 地板、招牌、黑膠唱碟、吹得脹嘅物品，故此可代替橡膠。綿、紗等加入聚氯乙烯，可以造帆布。

純粹聚氯乙烯，為晶體固體，色白而質脆。紫外光照得多會化黃，皆因照甩氯原子，故此要加安定劑。加熱會變軟，亦即熱塑。

佢抗蝕，唔怕酸，唔怕鹼，亦唔易燒着。

聚氯乙烯產品，現今大多禁止用於食品之上，以及嬰兒、幼兒物品。飲用水管亦唔可以用聚氯乙烯膠喉。生產所落添加劑，會滲出慢慢毒害人。另外燒膠亦會放出二噁英等有毒物質。國際癌症研究署，原料聚氯乙烯為致癌物質，即第一級。而聚氯乙烯，則為不確定之致癌物質，屬第三級。

攷
-

1. ↑  Allsopp, M. W.; Vianello, G. (2012). "Poly(Vinyl Chloride)". *Ullmann's Encyclopedia of Industrial Chemistry*. Weinheim: Wiley-VCH. doi:10.1002/14356007.a21\_717.
2. ↑  〈致癌物質表〉 (PDF).
**Riva TNT2**係由NVIDIA 研發，建基於NV5，1999年4月喺德國CeBIT展覽會正式發表。同Voodoo 3相比，佢並唔係一張顯示卡，只係專為DirectX同OpenGL編程設計。由於佢完整支援OpenGL，所以可以用嚟做3D MAX 嘅動畫制作。

NV5用0.25微米制程嚟製造，頻率提高到125Mhz。TNT2比起上一代嘅TNT 引擎有好大嘅進步，用咗第二代單周期多重貼圖運算，硬體設計滿足DirectX 7.0 嘅需要。

之後嘅一啲TNT2 Ultra 更加用到0.22微米制程，頻率進一步提升，完全擊敗3dfx 嘅Voodoo 3。

規格
--

* 採用0.25微米制程
* 核心頻率：150MHz/183MHz
* 記憶體頻率：125MHz/150MHz
* 擁有32MB 記憶體
* RamDac頻率：300MHz
* 支援最高解像度：2056 x 1536
* 支援DirectX 7.0 同OpenGL

型號表
---

* **TNT2** - 有啲產品能夠超頻至同Ultra 版本相同嘅頻率，係系列之中比較暢銷嘅產品
* **TNT2 Vanta** - 採用NV6 核心，中階嘅簡化版本
* **TNT2 Vanta LT** - 針對OEM 市埸，對手係ATI 嘅Rage 128
* **TNT2 M64** - 採用NV6核心，屬於低階嘅經濟版本，顯示記憶體頻寬只有64bit，對手係S3 Graphics 嘅Savage 4 Pro
* **TNT2 Pro** - 採用NV6核心，0.22微米制程
* **TNT2 Ultra** - 最高階產品，當時賣得好貴

以上型號嘅顯示核心喺特性上係完全一樣嘅，只係核心頻率、記憶體頻率同記憶體頻寬上有分別。
**櫻美林大學短期大學部**| 歷代校長 |  |
| 學校類型 | 私立短期大學 |
| 建立時間 | 1950年 |
| 所在地 | 日本東京都町田市 |
| 學生數量 |  |
| 教師數量 |  |
| 校園環境 | 市區 |
| 校園面積 |  |

前櫻美林大學短期大學部
**櫻美林大學短期大學部**（日文：桜美林大学短期大学部，讀音：おうびりんだいがくたんきだいがくぶ）係日本第一間私立短期大學，響東京都町田市，1950年創立，係日本最老牌嘅短期大學之一。

歷史
--

櫻美林大學短期大學部最先嘅校名係**櫻美林學園**，1946年創立。1950年（昭和25年）4月改叫**櫻美林短期大學**。

1999年（平成11年）4月改名做**櫻美林大學短期大學部**，招生到2004年。2007年停辦。

校區
--

櫻美林大學短期大學部只有町田校區（東京都町田市）

學科
--

櫻美林大學短期大學部有英語英文科、生活文化學科（招生到1999年，2002年停辦）

出名舊生
----

### 政治界

* 小川勇夫：前政治人物
* 佐藤紀子：大阪蒙古國名譽領事

### 廣播員

* 岡本妙子：新聞主播
* 關伊利子：氣象預報員、栃木電視台廣播員
* 小柳美江：廣播員

### 演藝界

* 竹花梓：女時裝模特兒
* 垠凌：女演員、歌星、演員、賽車女郎、藝術家及摔跤選手。
* 神田紫：說書先生
* 石田季子：競技啦啦隊

註
-

1. ↑  櫻美林大學短期大學部的歷史（日文）2014年9月27日閱覽。

出面網頁
----

* 關於櫻美林大學短期大學部網站
**RPG 系統**（英文：**RPG system**）係檯上 RPG 上嘅一個概念，指一套決定「玩家行動有乜結果」嘅規則。

概論
--

睇埋：檯上 RPG同埋冒險 (RPG)
隨住檯上 RPG 遊戲進行，玩家要輪流做決定，再用把口描述自己個角色採取咩行動，「有啲咩行動可以選擇」呢點就隻隻 TRPG 規則都唔同。正常嚟講，GM 會跟規則決定「啲行動有乜結果」。响《D&D》裏面，玩家採取行動嗰時，要擲骰仔，跟住 GM 就會睇住骰仔擲到嘅數、角色嘅能力值同埋遊戲規則，判定行動嘅結果，即係好似噉：

**GM**：你哋嚟到鎮上面嘅酒吧，搵到你哋嘅目標人物阿蟲。你哋行埋去，問阿蟲可唔可以將重要情報講畀你哋知，佢唔睬你哋。
**玩家 A**：我兇神惡煞噉行埋阿蟲度，我凶佢話我係縣治安官嘅死黨，佢唔出聲就係同縣治安官過唔去，諗住靠噉嚟嚇到佢開聲。（望住手上張紙記低咗嗰個反映『凶人嘅能力』嘅能力值，然後擲粒 20 面骰）我擲到嘅數值係 18。
**GM**：（按照骰仔擲到嘅數同遊戲素材嘅內容）阿蟲真係畀尼古拉斯（玩家 A 嘅角色個名）凶到，於是就爆料，講出... 
場冒險行到咁上下，情節仲有可能提到戰鬥，而啲玩家可以用棋盤等嘅架生模擬情節提到嘅戰鬥。基本做法通常都係一樣：GM 提供情境，玩家做決定同埋描述自己角色嘅行動，當中玩家好多時要郁手用擲骰仔等嘅方法產生隨機性，然後 GM 按遊戲規則決定「啲行動有乜結果」。

睇埋
--

* 奇幻
* 魔法系統

註釋
--

1. ↑  即係話 GM 職責有啲似講故佬，帶領玩家經歷故事。事實上，「識得講故仔」一般畀人覺得係好嘅 GM 應有嘅特徵。

攷
-

1. 1 2  "Narrative" or "Tabletop" RPG's.
2. ↑  On Being a (Game) Master Storyteller. *The Angry GM*.
3. ↑  Chapter 9: Combat. *D&D Beyond*.

| * 睇
* 傾
* 改
角色扮演遊戲（RPG） |
| --- |
|  | **主要種類**
* 檯上 RPG
* 真人 RPG
* 電子 RPG（MMORPG）
* 網上文字 RPG
 |  |
| **重要概念**
* 創建角色
* 經驗值同能力值
* 玩家角色同 NPC
* 冒險同 campaign（Setting）

* GM
* RPG 系統
* RPG 理論（GNS 理論）
* RPG 詞彙
* RPG 史
 |
| **拉雜相關**
* 檯上遊戲
* 推想型故仔（奇幻同科幻）
* 世界創建
* 遊戲設計同遊戲研究

* 英維嘅 RPG 一覽同 RPG 設計師一覽
* 電子遊戲詞彙
* 電子遊戲類型一覽
* 收藏
 |
|  維基同享中有關角色扮演遊戲嘅資源類 |
|  |
| --- |
| 系列文章 |
| 政治 |
| 投票箱 |
| 基本主題
* 各國政治
* 政治經濟學
* 政治史（英文：Political history）
* 世界政治史（英文：Political history of the world）
* 政治哲學

 |
| 政治體系
* 無政府主義

* 城邦
* 民主制

* 聯盟制（英文：Federacy）
* 封建制

* 獨裁制
* 委員會制

* 精英政治
* 君主制

* 議會制
* 總統制

* 半總統制
* 神權政治

 |
| 學術門類
* 政治學（政治學家）
* 國際關係學（理論）
* 比較政治學

 |
| 公共行政
* 官僚制（基層）
* 靈活組織機構（英文：Adhocracy）

 |
| 政策
* 公共政策（原則（英文：Public policy doctrine））

* 公共利益
* 外交政策

 |
| 政府機構
* 權力分立

* 立法機構
* 行政機構

* 司法機構
* 選舉機構

 |
| 相關主題
* 主權
* 政治行為理論（英文：Theories of political behavior）
* 政治心理學
* 生理與政治導向（英文：Biology and political orientation）
* 政治組織（英文：Political organisation）

 |
| 下屬系列
* 選舉制度

* 選舉（投票）

* 聯邦主義
* 政府

* 意識形態

* 政黨

 |
| 政治主題 |
| * 睇
* 傾
* 改
 |

**權力分立**（英文：**Separation of Powers**），係指將各種國家公權力分散，唔俾佢哋集中喺單一機關入邊嘅設計。呢個名詞首先由啟蒙時期法國嘅哲學家孟德斯鳩提出，而咁嘅設計通常以三權分立而為人所知。

三權分立，即係行政、司法、立法三大政府機構共同存在，地位平等而且互相制衡嘅政權組織形式，係而家世界多數國家普遍用嘅一種政治制度。同渠相對立嘅政權組織形式係議行合一制。

學說史
---

英國政治學家約翰洛克（John Locke）喺十七世紀第一次提出「三權分立」。權力分離嘅形式包括行政、司法、立法，解決一尐喺政治制度可能出現嘅問題。爾個學說被廣泛認為係民主制度嘅有力保證。

分權嘅目的
-----

分權原意係要避免獨裁者產生或單一集團政治壟斷。英國史學家艾頓勛爵嘅名言「權力等人腐化，絕對嘅權力絕對等人腐化」（Power tends to corrupt; absolute power corrupts absolutely.）講明咗權力分立嘅重要性。

古代從皇帝到地方官員均集立法、執法（行政）、司法三大權於一身，容易造成權力嘅濫用，中國政治常出現後宮同宦官亂政，正因皇權過大而被人利用作狐假虎威。

而家代表制議會，立法、運用稅款嘅權力通常掌握係代表人民意願嘅議會入面，司法權嘅獨立係為咗防止執法機構濫權，避免「快審快判快處決」等政治恐怖情況出現。

權力分立忌實行
-------

### 權力分立忌典型

#### 源於美國嘅總統制

美國嘅立國者普遍毋信任政府。為咗保障公民自由同限制政府嘅權力，佢哋接納咗孟德斯鳩嘅諗法，係美國憲法入面清楚咁將行政、司法、立法分開，而且等佢哋相互制衡。嗰時，呢種憲制係前所未有嘅嶄新嘗試。到而今美國聯邦政府嘅三權分立，重係恁多民主政體入面至徹底嘅。而美國大部分嘅州政府亦都有一樣嘅憲制架構。

三權分立常見嘅問題係點解決行政同埋立法機關之間嘅矛盾。其中一種方法就係議會制。係議會制下，行政機關嘅阿頭來自立法機關嘅多數派。行政、立法並冇完全分離。而今一般認為，行得通同穩定嘅自由民主政制唔一定要徹底三權分立。事實上，除咗美國之外，所有開始實行民主就用總統制嘅國家，佢哋好多第一次民主嘗試最尾都失敗。相反議會制成功嘅幾率反而比較高。

就算係實行三權分立嘅美國，點解決三個部門之間嘅矛盾仲係間中有阻滯。1929年大蕭條嗰時，羅斯福總統上台頒布一系列法令，並通過國會授權攞到美國總統史上前所未有嘅大權。但係美國聯邦法院反而成日將尐法令駁返去。結果1935年1月最高法院以8比1嘅票數，宣布羅斯福總統嘅《全國工業復興法》違憲。同年一個失業工人試圖用《最低工資法》來攞工資補償嗰時，被控方律師就直接話爾個法案違反咗美國憲法第十四修正案[未記出處或冇根據]。羅斯福總統為咗推行新政，係1936年3月6日進行咗「爐邊傾偈」，將矛頭直指司法部門，要求國會俾佢無限制增加最高法院法官嘅人數，間接將司法部門放向行政部門管轄之下。呢個就搞到全國激烈討論。後尾聯邦最高法院判決嘅大法官認為《最低工資法》並無違憲。有人認為嗰時大法官係為咗保證三權分立嘅政治格局而縮沙。

睇埋
--

* 一府五院、五權分立
* 議行合一
* 一黨專政
* 君主專制

參考
--
遊客中心漂流
**大豐門**（粵拼：daai6 fung1 mun4），又嗌**大封門**，係中國廣東廣州嘅一間大型公園兼中國國家級漂流生態景區，2010年3月12號開園，位置喺增城區派潭鎮上九陂仙泉中路3號（355省道嘅K50+400標記位個路口行下坡路入去530m路程附近）。

佢亦係白水寨風景區屬下嘅另一大型公園。

古仔
--

辭家詩  
麻姑怪我戀塵囂，一隔仙凡道路遙。  
去去滄州弄明月，倒騎黃鶴聽鸞簫。

相傳大唐神龍年間，增城小樓有位好後生兼樣靚嘅村姑——何素女，俾麻姑點化做八仙之一嘅何仙姑後，即刻跟埋過緊嚟嗰七仙一齊去蓬萊。何仙姑帶住七仙搭緊彩雲時，嚟到佢以前玩過嘅派潭上九陂石人嶺時，嗰七位仙人咁啱睇到附近啲景好靚而停咗落嚟猛咁玩同睇景，重猛咁讚何仙姑之所以咁快修成正果，係因為增城有噉嘅人間聖景。何仙姑笑住多謝嗰七仙猛咁讚石人嶺啲靚景時重話嗰度距離何素女出世地（小樓）先至得廿里路，以前佢成日一人嚟嗰邊玩。而家佢要跟埋仙家一齊去到蓬萊之後好難先至有機會返去而畀佢嚟多次石人嶺附近一帶玩。後嚟七仙為咗畀何仙姑猛咁玩而用咗仙法將上山嘅山門棧道封咗，唔畀出面啲人入……後嚟何仙姑玩完之後寫咗首《辭家诗》嚟紀念佢之前曾經成日去石人嶺嗰邊玩嘅事。

概況
--

景區森林面積有1300ha咁大。入面種咗樟、松、紅楓、楊梅、紅苞木、桫欏、毛竹等好多種植物。景區嘅負離子含量去到11,238,000,000個/m³，唔理係山頂定山腳都有個大水庫響度。兩條水庫之間條水路屬漂流。

景區
--

漂流終點異石近水庫邊條溪流漂流路段
南國天池親水棧道同附近啲溪流大豐門水庫嘅水壩
成間公園有7個景區，包括咗2個瀑布臺、2個天池同1個漂流。其中景區嘅漂流喺中國內地有「賽道最長」同「落差最大」嘅稱呼，其中賽道全長有6350m咁長；落差有279m咁高，坡降6.16%。

### 冰臼異石

大豐門特色景區之一，喺山腳嘅觀景平臺附近，入面有好多亞洲地區好少見嘅石臼堆響度。嗰啲石臼數量繁多，而且清一色圓形，直徑從2dm～5m之間。有啲石臼入面重有魚仔同蝦仔喺水草附近四圍游。部分桶形深到可以儲水，似天然大水缸噉，但有啲「大水缸」嘅底受到長年嘅侵蝕而水落石出。

### 斷崖絕壁同山水奇觀

部分景區亦出現過有斷崖式嘅懸崖，有好明顯嘅棱角兼好少見到曲線。尤其係大瀑布嘅層級式斷崖，幾乎筆直咁滯。喺發大水嗰時，成日見到好多水花同彩虹出嚟。尤其喺夏天比較清爽，因為有好多地方成年好難見到陽光啲光線。呢條峽谷最深地方嘅高度差有748m，最窄地方凈限制兩個人靠埋一齊出入。

峽谷入面重整咗古典龍骨水車堆，佢帶住石磨慢慢噉喐，古朴兼錯落有致。

### 南國天池

景區大門嘅皇牌景點之一，喺公園入口入去180m路程就睇到。嗰度既俾人話成「廣東版喀納斯湖」，面積有差唔多10km²，湖面藍綠色，似綠群山抱住嚿翡翠噉鑲嵌喺山下邊。

### 錦繡瀑布

公園皇牌景區之一，喺入口嘅停車場P2位對出附近。個樣似黃果樹瀑布同九寨溝嘅混合版，落差分成4級。

### 親水棧道

景區主要步行道路，全長4.3km，用原木整成，連橋樑都唔例外。可以零距離噉黐埋比較藍嘅泉水同溪瀑呢啲大自然景觀。

門票同開放時間
-------

開放時間
* 每日09:00～17:00
* 身高＜1.2m啲細路：免票，但限家屬帶一位，而且唔玩得漂流。
* 年紀≥60啲老坑：免票，但必須要有廣州地區嘅老人證，而且唔玩得漂流。
* 凡係有心臟病、高血壓、精神病、癲癇病、腦出血患者都唔玩得漂流。
* 凡係客流太多嗰時，景區會睇情況畀遊客玩嗮先至閂門。
* 凡係大雨或暴雨、雷暴、刮颱風、龍捲風等惡劣天氣時會睇天氣而決定，但漂流會100%停止開放。
掛咗暴雨警報信號或藍、黃、橙、紅色颱風警報信號其一，景區會暫停開放。

門票

| 種類 | 散客 | 團體 |
| --- | --- | --- |
| 景區 | CNY￥108 | CNY￥25 |
| 威猛漂 | CNY￥148 | CNY￥30 |
| 無敵漂 | CNY￥198 | CNY￥50 |

若果凈買咗景區票而升級玩威猛漂或無敵漂或威猛漂升級玩無敵漂嘅，必須要去遊客中心嘅票務升級處貼錢先至得。

連出去
---

|  |  |
| --- | --- |
|  | 維基同享有多媒體嘅嘢：**Dafengmen Adrift** |

* 大丰门漂流——华南之最 康辉旅游
* 大丰门漂流

出面網頁
----

* 大豐門嘅官方網站
出事旅遊巴
**西貢南邊圍旅遊巴失事**係宗嚴重交通意外，2008年5月1號喺香港西貢區南邊圍發生，造成19死43傷，做香港第二多人死之車禍。

出事經過
----

2008年5月1號朝早8點半，兩架載有幾十名日本神慈秀明會香港分會教友嘅旅遊巴準備由慈雲山分會前往西貢市竹洋路教會香港總部參加每月例行崇拜，至到朝早9點02分，其中一架載有61名乘客，由伍氏兄弟旅運公司擁有，配新亞車身嘅Isuzu LT132P旅遊巴（車牌JZ6686）駛到西貢公路南邊圍時，懷疑車速太快及煞車皮磨損，喺斜路落斜轉入迴旋處時失平衡，全車翻側喺隔音屏障旁，車頂隨即壓向乘客，導致大量乘客被困喺車頂同座椅之間，而司機受輕傷而可以自行爬出車廂，不過隨後俾警方以危險駕駛導致他人死亡罪名拘捕。另一架同行旅遊巴就安全抵達目的地。

救援
--

香港消防處喺意外後9分鐘趕抵現場，14人當場証實死亡，另外4人送去醫院後証實不治。由於死者眾多，當局自2003年屯門公路雙層巴士失事後首次喺大型意外現場設置臨時停屍間充氣帳篷。所有死者都係29至83歲女性，而傷者年齡就介乎2至85歲，有傷者話事發前車速太快。警方及消防出動300幾人，政府飛行服務隊亦協助運送傷者，最後一名傷者喺意外發生大概3個鐘後被救出。傷者被送去8間醫院救治，醫院管理局啟動緊急應變，而行政長官曾蔭權就到接收最多傷者嘅將軍澳醫院探望，然後亦到車禍現場視察，視察期間走到臨時停屍間為死難者祈禱，佢表現哀傷並形容今次意外係香港近年最嚴重車禍，又要求有關部門徹查意外原因並為死傷者家屬提供適切援助。

意外發生後，警方設立3條熱線畀市民查詢交通意外嘅死傷者資料，民政事務總署喺將軍澳醫院、聯合醫院、廣華醫院、伊利沙伯醫院及沙田威爾斯親王醫院設立5個援助站為市民提供協助同埋畀市民查詢。

事故中一名45歲女傷者留醫4日，延至5月5號不治，令死亡人數升至19人。

後續、審訊及判決
--------

為免同類事故再發生，路政署事發後喺事發路段鬆上黃線，提示駕駛者減速。

出事司機孔令國事後被控「危險駕駛引致他人死亡」罪名，並承認控罪。2009年6月19號，孔令國喺區域法院判刑；法官指出，由於案發時危駕致死嘅刑罰並未提高（相關罪行嘅最高刑罰喺2008年7月4號，即事發後兩個月提高至監禁10年），因此以5年監禁作量刑起點，但由於佢認罪，所以判入獄3年4個月，另停牌3年。律政司及後不滿被告停牌期太輕，提出覆核。上訴庭喺2010年4月15號裁定律政司上訴得直，被告停牌期由3年加到6年。

參考
--

1. ↑  壹傳媒 (2008年5月5號). 〈西貢旅巴慘劇 增至19人死亡〉. 蘋果動新聞. 原著喺2008年5月8號歸檔. 喺May 5, 2008搵到.
2. ↑  恐怖車禍專輯 旅巴西貢飛車撞翻　18女友慘死，蘋果日報，2008年5月2號。
3. ↑  曾蔭權形容為近年最嚴重車禍，星島日報
4. ↑  法官判刑時痛罵罔顧全車乘客安全　罪無可恕　危駕奪19命　司機囚40月，蘋果日報，2009年6月20號
5. ↑  旅巴62死傷車禍　律政司成功覆核　危駕司機加刑停牌6年，蘋果日報，2010年4月16號
本州（深色部份）
**本州**係日本最大嘅一個島，喺日本列島嘅中間，向北佢同北海道隔住津輕海峽相望，向南隔住瀨戶內海同四國相對，向西南佢就同九州隔住關門海峽同豐後水道。如果唔當澳洲係島嘅話本州就係世界上第七大嘅島。

地理
--

本州從東北向西南延伸，全長大約1300 公里，闊 50 至 230 公里，總面積 230500 平方公里，佔日本總面積嘅六成，海岸線全長 5450 公里。本州係一個火山島，島上面直到今時今日都重有活躍嘅火山，周不時都有地震。本州最高嘅活火山就係好出名嘅富士山，高 3776 米。本州亦有好多條河，其中信濃川係日本最長嘅河。沿住本州嘅北便有一條山脈從東北一直延伸去到西南。本州嘅山區亦係島上西南同東北氣候差得遠嘅主因。

本州嘅氣候係季風氣候，一年之中由北方嘅温帶季風氣候慢慢咁變成南方嘅亞熱帶季風氣候，不斷交替。

人口
--

本州嘅人口喺 2000年已經達到一億，主要集中喺關東平原上面，而住喺東京同橫濱附近嘅人口佔全島人口嘅 25% 左右。其他重要城市有京都、大阪、神戶、廣島、仙台同埋名古屋咁。日本七成半嘅大城市都喺本州，日本歷史上嘅政治同文化中心都喺呢度。

行政劃分
----

本州喺地理上分做五個地方，政區一共有34 個縣：

* 中部地方：愛知縣、福井縣、岐阜縣、石川縣、長野縣、新潟縣、富山縣、靜岡縣、山梨縣
* 中國地方：廣島縣、岡山縣、島根縣、鳥取縣、山口縣
* 關東地方：千葉縣、群馬縣、茨城縣、神奈川縣、埼玉縣、栃木縣、東京都
* 關西地方：兵庫縣、京都府、三重縣、奈良縣、大阪府、滋賀縣、和歌山縣
* 東北地方：秋田縣、青森縣、福島縣、岩手縣、宮城縣、山形縣

隧道、橋係本州連接北海道、九州同四國之間嘅主要交通設施。

農業
--

本州係日本非常重要嘅農業地區，平原地區盛產米同蔬果，例如山梨縣就係國內主要嘅生果出產地。

日本 日本